Permohonan Zakat Pengajian IPTA/IPTS Dalam & Luar Negara MAIDAM

Anak-anak Negeri Terengganu yang akan dan sedang menyambung pengajian IPTA/IPTS dalam dan luar negara kini boleh memohon Bantuan Zakat Pengajian IPTA/IPTS Dalam dan Luar Negara dibawah Yayasan Pendidikan Majlis Agama Islam Dan Adat Melayu Terengganu (MAIDAM)
Yayasan Pendidikan MAIDAM adalah merupakan GLC (Syarikat Berkaitan Kerajaan) dengan MAIDAM kerana yayasan ini mengambil alih sebahagian aktiviti zakat pendidikan di bawah MAIDAM.
Peranan ini adalah menyediakan kemudahan dan peluang yang lebih luas kepada masyarakat umum untuk bersama-sama menggembleng tenaga dalam menyumbang kepada pembangunan pendidikan di Negeri Terengganu.
Salah satu bantuan yang diperkenalkan adalah Bantuan Zakat Pengajian IPTA/IPTS Dalam dan Luar Negara bagi membantu anak-anak di Negeri Terengganu yang akan dan sedang melanjutkan pengajian sama ada di dalam atau luar negara.
Permohonan bantuan zakat pengajian ini dibuka mulai 1 Ogos sehingga 31 Ogos 2021.
Syarat Umum
Pemohon yang ingin memohon bantuan zakat pengajian ini perlu memenuhi syarat-syarat umum permohonan iaitu:
Pemohon merupakan asnaf Fisabililllah dan Miskin.Pemohon adalah rakyat negeri Terengganu yang menetap di negeri Terengganu atau pemastautin tetap di negeri Terengganu tidak kurang dari 3 tahun berturut-turut sebelum melanjutkan pelajaran.Pemohon beragama Islam, Baligh, berakal dan merdeka.Pemohon adalah seorang yang telah diterima belajar atau telah belajar di institusi pengajian tinggi atau swasta.Tidak melibatkan bidang pengajian yang berkaitan industri hiburan.Pemohon hanya layak dipertimbangkan bantuan sekiranya mengikuti peringkat pengajian tersebut pada kali pertama sahaja.Permohonan bantuan tidak boleh dipertimbangkan sekiranya terdapat mana-mana ibu dan bapa pemohon tidak menunaikan zakat kepada MAIDAM.Pendapatan kasar ibu dan bapa pelajar tidak melebihi RM20,000.00 sebulan bagi pengajian dalam dan luar negara.

Syarat Khusus
Selain syarat umum, pemohon juga perlu memenuhi syarat-syarat khusus permohonan iaitu:

i) IPT Dalam Negara
Pelajar peringkat Diploma dan Ijazah bagi:– Sinf Fisabilillah- Memperolehi Grade Point Average (GPA) 3.00 bagi keputusan semester pertama pengajian (sesi 2020/2021).– Sinf Miskin- Tidak mengambil kira Purata Gred Nilai (PNG) atau GPA.Pelajar peringkat pengajian Sijil, Master dan PHD dalam negara, bantuan diberikan kepada pelajar dibawah sinf miskin sahaja yang tidak mempunyai pembiayaan dan sumber pendapatan.
ii) IPT Luar Negara
Bantuan ini hanya layak dipertimbangkan untuk pelajar yang tidak mempunyai sumber pendapatan sendiri atau tetap sama ada bergaji penuh atau sebahagian dan tidak mendapat apa-apa bantuan sama ada elaun, pinjaman, biasiswa, dermasiswa atau seumpamanya dari mana-mana sumber atau badan-badan pembiaya bantuan yang lain dan mengikuti pengajian secara sepenuh masa.Mempunyai Surat Pengesahan dari Attase Pendidikan Negeri Terengganu/Jabatan Penuntut Malaysia/Kedutaan Besar Malaysia.
Cara Memohon
Untuk membuat permohonan, pemohon perlu mengikuti langkah-langkah berikut iaitu:
Layari laman web http://www.espmb.com/maidam_zakat/.Klik butang ‘Permohonan Bantuan Zakat Pengajian IPTA/IPTS Dalam dan Luar Negara.’Klik butang ‘Borang Permohonan.’Masukkan no kad pengenalan dan klik butang ‘Masuk.’Isi maklumat yang diperlukan dengan lengkap dan betul.Klik butang ‘Hantar Permohonan.’Cetak borang permohonan dan hantar ke pejabat Yayasan Pendidikan MAIDAM atau Pejabat MAIDAM Daerah bersama dokumen yang diperlukan.
Dokumen Yang Diperlukan
Dokumen yang perlukan untuk dihantar bersama borang permohonan adalah seperti berikut iaitu:
Surat tawaran belajar.Peringkat pengajian Diploma dan Ijazah mesti mengemukakan Surat Pengesahan tahun semasa daripada Hal Ehwal Pelajar.Peringkat pengajian Sijil, Master dan PhD mesti mengemukakan Surat Pengesahan Akuan daripada Hal Ehwal Pelajar yang mengesahkan tiada penajaan pinjaman atau elaun.Pengajian Luar Negara perlu mengemukakan Surat Pengesahan tahun semasa daripada Attase Pendidikan Negeri Terengganu/Jabatan Penuntut Malaysia/Kedutaan Besar Malaysia/mana-mana pertubuhan yang dibenarkan oleh MAIDAM tentang status terkini pengajian pembiayaan pelajar.Salinan keputusan peperiksaan semester 1 tahun semasa pengajian (sesi 2020/2021).Salinan sijil SPM/berhenti sekolah.Salinan kad pengenalan pemohon, ibu dan bapa/penjaga serta adik-beradik bawah tanggungan.Salinan akaun bank pemohon yang jelas dan aktif sahaja (akaun bank tersebut hendaklah tertera nama pemilik akaun dan nombor yang jelas).Salinan slip gaji/akuan pendapatan/penyata pencen terkini ibu bapa/penjaga (penyata pencen/kad pesara adalah bagi pesara kerajaan sahaja).Peringkat Master dan PhD mesti mengemukakan slip gaji/akuan pendapatan pemohon yang terkini. Surat pengesahan mastautin terkini bagi pemohon yang kelahiran luar Terengganu yang telah bermastutin di negeri ini tidak kurang 3 tahun berturut-turut.Salinan sijil kematian/cerai (jika berkaitan).
Pertanyaan Lanjut
Untuk pertanyaan lanjut mengenai Bantuan Zakat Pengajian IPTA/IPTS Dalam dan Luar Negara ini, sila hubungi pihak Yayasan Pendidikan MAIDAM di talian 09-622 3500 atau 09-622 5600.


Jadual Waktu Peperiksaan Sijil Pelajaran Malaysia (SPM) 2022

Pihak Lembaga Peperiksaan (LP) Kementerian Pendidikan Malaysia (KPM) telah mengeluarkan jadual waktu peperiksaan bagi Sijil Pelajaran Malaysia (SPM) 2022.
SPM adalah peperiksaan kebangsaan yang utama yang ditadbir secara berpusat dengan elemen penilaian kerja kursus yang ditadbir oleh sekolah dan diambil di akhir pendidikan sekolah menengah.
Peperiksaan perlu diambil oleh semua pelajar yang telah menamatkan pendidikan menengah, atau yang telah mengikuti lima atau enam tahun sekolah rendah dan telah menyempurnakan lima tahun pendidikan menengah.
Lebih penting lagi, keputusan peperiksaan ini digunakan untuk kemasukan ke Institut Pengajian Tinggi (IPT) berdasarkan pencapaian kombinasi mata pelajaran dalam SPM yang sesuai dengan kursus yang ingin  diambil kelak.
Jenis Peperiksaan
Terdapat 4 jenis peperiksaan yang akan dijalankan ini iaitu:

Ujian Amali
Ujian Bertutur
Ujian Mendengar
Peperiksaan Bertulis

Sidang Ujian Amali
Berikut merupakan jadual sidang ujian amali Sains:
i) Fizik Kertas 3

ii) Biologi Kertas 3

iii) Kimia Kertas 3

iv) Sains Tambahan Kertas 3

Sidang Ujian Bertutur
Berikut merupakan jadual sidang ujian bertutur:
i) Bahasa Melayu Kertas 3

ii) Bahasa Inggeris Kertas 3

Ujian Mendengar
Berikut merupakan jadual bagi ujian mendengar:
i) Bahasa Inggeris Kertas 4

Peperiksaan Bertulis
Berikut merupakan jadual peperiksaan bertulis:

Info Lanjut
Untuk info lanjut mengenai jadual waktu peperiksaan SPM 2022, sila layari laman web http://lp.moe.gov.my/index.php/jw-spm/1187-jadual-waktu-peperiksaan-spm-2022.


Permohonan Program TVET Tahfiz MARA 2022

Para tahfiz yang ingin menceburi bidang TVET, permohonan Program TVET Tahfiz di bawah Majlis Amanah Rakyat (MARA) masih dibuka.
Program TVET Tahfiz ialah program kemahiran yang ditawarkan kepada para hufaz di institusi di bawah MARA iaitu Kolej Kemahiran Tinggi MARA (KKTM) dan Institusi Kemahiran MARA (IKM).
Program ini diwujudkan untuk membuka peluang kepada pelajar tahfiz mempelbagaikan kemahiran dengan melanjutkan pelajaran dalam pelbagai bidang diploma kemahiran dan pada masa sama meneruskan pengajian hafazan sepanjang pengajian.
Bagi mereka yang berminat, mereka boleh membuat permohonan sehingga 30 April 2022 melalui atas talian.

Tempoh Pengajian
Tempoh pengajian yang ditetapkan adalah selama 3 tahun 3 bulan iaitu:
3 bulan: Program bridging (dikeualikan untuk program KKTM Ledang)3 tahun: Program perdana dan tahfiz
Bidang Pengajian
Bidang pengajian yang ditawarkan menerusi program ini adalah seperti berikut:

Bidang PengajianTempatDiploma Teknologi Penyejukan dan Penyaman UdaraIKM BesutDiploma Kompetensi KimpalanIKM LumutDiploma Teknologi Automotif KomersialIKM JasinDiploma Kejuruteraan Elektronik Bioperubatan (Radiologi dan Pengimejan)KKTM Ledang
Syarat Kemasukan
Syarat kemasukan yang perlu dipenuhi pemohon yang ingin memohon adalah seperti berikut:
Berumur 18 tahun sehingga 40 tahun.Pemohon berminat dalam bidang teknikal.Pemohon sihat tubuh badan.Pemohon menghafal sekurang-kurangnya 10 juzuk.
Bagi KKTM Ledang, syarat khusus kemasukan dikenakan iaitu merujuk kepada syarat kemasukan Diploma Kejuruteraan sedia ada.
Tatacara Permohonan
Permohonan boleh dibuat menerusi langkah-langkah berikut iaitu:
Layari laman web https://bit.ly/tvettahfiz.Isi maklumat permohonan yang diperlukan dengan lengkap.Pastikan semua maklumat permohonan diisi. Klik ‘Submit’ untuk menghantar permohonan.Email surat pengesahan bilangan Juzu’ Hafazan dari Maahad Tahfiz/MRSM Ulul Albab anda ke alamat email [email protected] atau melalui applikasi whatsapp ke nombor 013-9498063.
Maklumat Lanjut
Untuk maklumat lanjut mengenai program Program TVET Tahfiz, sila hubungi:
IKM Besut: 016-4306825 (Ustaz Norhesham)IKM Lumut: 010-3191908 (Ustaz Azmil)IKM Jasin: 011-27122982 (Ustaz Zainuddin)KKTM Ledang: 013-6650388 (Ustaz Farizan)


Panduan Solat Sunat Hari Raya Aidiladha

Umat Islam adalah disunatkan untuk melakukan solat Sunat Hari Raya apabila tibanya Hari Raya Aidiladha.
Dalam mazhab Al-Imam Al-Syaf’ie, solat hari raya hukumnya adalah sunat muakkad dan bukannya wajib.
Antara hadis yang menyokong pendapat ini adalah daripada Talhah bin ‘Ubaidillah R.A beliau berkata: ‘’Seorang lelaki telah datang bertemu dengan Rasulullah S.A.W dan bertanyakan tentang Islam. Kemudian Rasulullah S.A.W menjawab maksudnya: “(Kamu perlu) melaksanakan solat lima waktu sehari semalam.”
Kemudian lelaki itu bertanya : ‘’Adakah menjadi kewajipan ke atasku solat selainnya ?’’. Maka Nabi S.A.W menjawab maksudnya: “Tidak, kecuali kamu ingin mengerjakan solat sunat.”

Hukum Solat Sunat Hari Raya Aidiladha Bersendirian / Berjemaah
Hukum menunaikan solat hari raya di rumah sama ada secara bersendirian atau secara berjemaah adalah harus dan sah.
Namun, secara asasnya, solat hari raya dituntut untuk dilakukan di tanah lapang supaya ia dapat dihadiri oleh ramai umat Islam, seterusnya menzahirkan syiar bagi agama Islam.
Oleh itu, adalah dituntut bagi semua umat Islam untuk menghadiri solat hari raya sama ada di tanah-tanah lapang mahupun di masjid-masjid dari kalangan orang lelaki dan perempuan, kanak-kanak, bahkan anak-anak dara, wanita berpurdah, serta wanita haid juga turut digalakkan menghadiri solat hari raya bagi menyaksikan pelaksanaannya.
Ini berdasarkan hadis daripada Ummu ‘Atiyyah R.Anha beliau berkata maksudnya: “Rasulullah S.A.W memerintahkan kepada kami (orang perempuan) untuk mengeluarkan anak-anak gadis dan wanita-wanita berpurdah pada dua hari raya serta baginda arahkan wanita haid agar menjauhi tempat solat umat Islam” (Riwayat Muslim (890).
Waktu Solat
Waktu solat sunat Aidiladha adalah di antara tempoh terbitnya matahari sehinggalah kepada tergelincirnya matahari atau secara mudahnya iaitu jam 8.00 pagi ke atas sehingga sebelum masuknya waktu solat zohor.
Bilangan Rakaat
Solat Aidiladha dilakukan sebanyak dua rakaat dan dilakukan dengan niat solat hari raya.
Ini berdasarkan sebuah hadis yang diriwayatkan oleh Umar Ibn Al-Khattab R.A beliau berkata maksudnya: “Solat ketika musafir itu adalah sebanyak dua rakaat, solat Jumaat adalah sebanyak dua rakaat, dan solat hari raya adalah sebanyak dua rakaat” (Riwayat Ibn Majah (1063).
Panduan Solat Sunat Hari Raya
Solat Aidiladha dua rakaat hukumnya sunat, segala rukun dan syarat serta sunatnya sama seperti solat fardu yang lima, kecuali perkara sunat yang ditambahkan iaitu bertakbir tujuh kali pada rakaat pertama dan lima kali pada rakaat yang kedua, disertakan dengan bertasbih di antara tiap-tiap takbir.
1. Lafaz niat
اُصَلِّىْ سُنَّةً عِيْدِ اْلاَضْحَى رَكْعَتَيْنِ مَأْمُوْمًا/ إِمَامًا لِلَّهِ تَعَالَى
Usalli sunnatan liAidil Adha rak’ataini makmuman lillahi ta’ala.
Ertinya:
Sahaja aku sembahyang sunat Hari Raya Aidiladha dua rakaat makmum kerana Allah Ta’ala.
2. Lafaz tasbih
[ سُبْحَانَ اللهِ وَالْحَمْدُ ِللهِ وَلاَ إِلَهَ إِلاَّ اللهُُ وَاللهُ أَكْبَر]
CARA MENUNAIKANNYA
Rakaat Pertama

1. Di mulai dengan lafaz takbirratul ihram dengan menyebut Allahu Akbar disertakan dengan niat di dalam hati.
Ertinya:
Sahaja aku sembahyang sunat Hari Raya Aidiladha dua rakaat makmum kerana Allah Ta’ala.
2. Membaca doa iftitah
3. Lafaz takbir tujuh kali diselangselikan dengan bacaan tasbih (setiap kali takbir diikuti dengan bacaan subhanallah, walhamdulillah, wa la ilaha illallah, wallahu akbar
[ سُبْحَانَ اللهِ وَالْحَمْدُ ِللهِ وَلاَ إِلَهَ إِلاَّ اللهُُ وَاللهُ أَكْبَر] )
4. Membaca surah al-Fatihah
5. Membaca surah al-Quran (di sunatkan membaca surah al-A’laa)
6. Meneruskan solat sehingga selesai rakaat pertama
Rakaat kedua
1. Di mulai dengan lafaz takbir intiqalat (takbir permulaan rakaat kedua)
2. Lafaz takbir lima kali di selangselikan dengan bacaan tasbih (setiap kali takbir diikuti dengan bacaan subhanallah, walhamdulillah, wa la ilaha illallah, wallahu akbar
[ سُبْحَانَ اللهِ وَالْحَمْدُ ِللهِ وَلاَ إِلَهَ إِلاَّ اللهُُ وَاللهُ أَكْبَر] )
3. Membaca surah al-Fatihah
4. Membaca surah al-Quran (di sunatkan dalam rakaat kedua membaca surah al-Ghaasyiyah)
5. Meneruskan solat sehingga selesai rakaat kedua
6. Memberi salam
Khutbah Aidiladha
Khutbah Hari Raya Aidiladha sama dengan khutbah Jumaat dari segi rukunnya. Namun sunat di mulakan oleh khatib dengan lafaz takbir sebanyak sembilan kali berturut-turut pada khutbah pertama dan tujuh kali berturut-turut pada khutbah kedua.
Solat sunat hari raya boleh dilakukan berpandukan lampiran oleh JAKIM di bawah:


Kata Seru: Penggunaan & Contoh Ayat

Kata seru adalah kata yang menyatakan perasaan seseorang seperti marah, terkejut, sakit, hairan, sindiran, terperanjat, sedih, hiba, takut, dan lain-lain lagi.
Cara penggunaannya atau intonasi orang yang bertutur menggunakan kata seru adalah nada meninggi atau menurun.
Kata ini digunakan untuk membentuk ayat seruan dan setiap ayat seruan akan berakhir dengan tanda seru iaitu !

Contoh Kata & Ayat
Contoh Kata Seru dan ayat yang boleh digunakan adalah seperti berikut:
Contoh KataPenggunaanContoh AyataduhaiMenyatakan perasaan sedihAduhai, apalah malang nasibku!aduhMeluahkan perasaan sakit dan kagumAduh, sakitnya kakiku!amboi/wahMenyatakan perasaan hairan atau kagumWah, besar sungguh rumah itu!Amboi, mahal jam tangan ini!ahMenyatakan tidak setuju atau menolak sesuatuAh, ini semua karut!ohMenyatakan rasa terkejut hairan, gembira atau mengharapOh, ini rupanya kereta kamu!Oh Tuhan, ampunilah kesalahan-kesalahanku!haiMenegur seseorang atau mahu menarik perhatianHai, awak yang berbaju hijau itu!wahaiMenyatakan perasaan sayang atau merayuWahai gadis yang rupawan!cis/nahMeluahkan perasaan marah atau benciCis, berani kau datang ke rumah aku!Nah, ambil balik duit engkau ini!syabasMeluahkan perasaan gembira atau apabila mengucapkan tahniah Syabas kerana berjaya menamatkan pengajian!alamakMenyatakan perasaan terkejutAlamak, sudah pukul 8.30 pagi!bedebahMenyatakan perasaan marahBedebah, berani engkau menendang basikal aku!
Sumber: https://question.pandai.org/note/read/kssm-bm-f2-16/KSSM-F2-BM-05-01


APDM: Login Aplikasi Pengkalan Data Murid KPM

Salah satu aplikasi yang penting telah dibangunkan oleh Kementerian Pendidikan Malaysia (KPM) untuk penyimpanan data dan maklumat murid ialah Aplikasi Pengkalan Data Murid (APDM).
APDM merupakan aplikasi yang mengumpulkan data dan maklumat murid seluruh Malaysia di bawah satu pengkalan data.
Menerusi aplikasi ini, bukan hanya guru boleh mengemaskini maklumat murid-murid malah ibu bapa/penjaga juga boleh melakukan perkara sedemikian.
Selain itu, aplikasi ini juga mempunyai hubungan dengan sistem lain yang dibangunkan di bawah KPM iaitu SPS dan SAPS.

Fungsi APDM
Terdapat beberapa fungsi APDM yang boleh dikemaskini oleh pengguna seperti berikut:

Merekodkan kehadiran murid ke sekolah.
Merekodkan maklumat murid.
Mengemaskini maklumat murid.
Mengemaskini data guru.
Mengemaskini data bantuan murid.

Pengguna APDM
Pengguna yang berikut boleh menggunakan aplikasi ini bagi tujuan tertentu iaitu:

Pegawai pentadbir APDM di PPD
Pegawai pentadbir APDM di JPN
Guru kelas
Pegawai APDM peringkat sekolah
Ibu bapa

Cara Login APDM
Bagi pengguna yang ingin login ke aplikasi berikut, sila ikuti langkah-langkah yang ditetapkan iaitu:

Layari laman web https://apdm.moe.gov.my/.
Masukkan ID Pengguna dan kata laluan (ID Pengguna adalah kod sekolah manakala kata laluan diberikan kepada admin peringkat sekolah).
Klik butang ‘Hantar’ untuk login.

Cara Kemaskini Maklumat Murid
Bagi pengguna yang ingin mengemaskini maklumat murid, sila ikuti langkah-langkah yang berikut iaitu:

Login seperti cara-cara yang ditunjukkan di atas.
Klik bahagian ‘Data Murid.’
Klik ‘Nama Murid’ tersebut.
Klik dan kemaskini maklumat murid pada bahagian yang diperlukan.
Klik murid bekeperluan OKU jika berkaitan dan klik butang ‘Kemaskini’ maklumat yang diperlukan.

Cara Kemaskini Maklumat Ibu/Bapa/Penjaga
Bagi mengemaskini maklumat sama ada ibu/bapa/penjaga, pengemaskinian boleh dilakukan menerusi langkah-langkah berikut:

Login seperti cara-cara yang ditunjukkan di atas.
Klik bahagian ‘Data Murid.’
Klik nama murid berkenaan.
Klik bahagian di atas sama ada ingin mengemaskini maklumat ibu/bapa/penjaga.
Kemaskini maklumat yang diperlukan.
Klik butang ‘Kemaskini’ setelah semua maklumat selesai diisi.

Kemaskini Maklumat Bantuan Murid
Aplikasi ini juga membolehkan para guru mengemaskini maklumat bantuan murid seperti langkah mudah berikut:

Login seperti cara-cara yang ditunjukkan di atas.
Klik pada bahagian ‘Bantuan Murid.’
Tandakan bantuan yang diterima oleh murid tersebut.
Bantuan berwarna kelabu adalah jenis bantuan yang dipohon melalui Aplikasi Pengurusan Bantuan.

Maklumat Lanjut
Maklumat lanjut mengenai aplikasi ini, sila dengan Pegawai Meja APDM di negeri masing-masing iaitu:


Cara Mudah Tukar Format Dokumen PDF ke Word

Pernahkah anda menghadapi masalah untuk menukar fail PDF ke Word bagi tujuan mengemaskini atau edit fail tersebut?
Sebenarnya terdapat teknik yang mudah untuk menukar dokumen berformat kepada Word secara atas talian sahaja!
Untuk makluman, PDF atau Portable Document Format ialah format fail yang tidak fleksibel dan tidak boleh dikemaskini berbanding format Word.
Untuk membuka fail PDF, pengguna perlu memasang atau install Adobe Acrobat di dalam komputer untuk membukanya.
Walau bagaimanapun, terdapat juga aplikasi lain yang boleh digunakan untuk membuka fail PDF seperti PhantomPDF dan Nitro Pro dan juga yang lain.
Oleh itu, bagi mengemaskini atau edit sesuatu fail PDF, pengguna perlu menukar format fail PDF kepada Word.
Bagaimana untuk menukar ke format tersebut? Berikut dikongsikan beberapa cara mudah yang boleh digunakan oleh para pengguna.

Tukar Format PDF Ke Word Melalui Microsoft Word
Penukaran format ke Word boleh dilakukan melalui Microsoft Word dan penukaran ini boleh dilakukan dengan mengikuti langkah-langkah berikut:

Buka aplikasi Microsoft Office di komputer.
Setelah itu, ke menu ‘File’ dan klik butang ‘Open’
Pilih fail PDF yang hendak ditukar ke Word.
Pop Up amaran akan muncul dan klik butang ‘OK.’
Tunggu sehingga proses penukaran dokumen tersebut selesai.
Proses penukaran selesai.
Untuk menyimpan fail semula ke PDF semula, klik bahagian ‘File’ dan klik bahagian ‘Save As.’
Di bahagian ‘Save as Type,’ pilih dokumen ‘PDF.’
Namun, jika ingin menyimpan dalam format Word, pilih dokumen ‘Word Document.’

Tukar Format PDF Ke Word Melalui Online
Selain melalui Microsoft Word, pengguna juga boleh menukar format PDF ke Word melalui online.
Terdapat beberapa laman web yang menyediakan penukaran format tersebut secara percuma.
Antara laman web yang boleh digunakan untuk penukaran terbabit adalah ‘I Love PDF’ yang boleh dilakukan secara percuma.
Langkah-langkah untuk menukar format daripada PDF ke Word menerusi laman web ini adalah seperti berikut:

Layari laman web https://www.ilovepdf.com/pdf_to_word.
Klik butang ‘Select PDF File.’
Pilih dokumen PDF yang ingin ditukarkan formatnya.
Klik butang ‘Convert to PDF.’
Klik butang ‘Download to PDF.’

Selain itu, terdapat satu lagi laman web yang menawarkan penukaran format ke Word secara percuma iaitu ‘Small PDF.’
Cara-cara penukaran boleh dirujuk melalui kaedah berikut:

Layari laman web https://smallpdf.com/pdf-to-word.
Klik butang ‘Choose Files.’
Pilih dokumen PDF yang ingin ditukar formatnya.
Klik butang ‘Continue.’
Klik butang ‘Download’ untuk memuat turun format Word.

Info Lanjut
Bagi mengetahui dengan lebih jelas mengenai cara menukar format dokumen daripada PDF ke Word, sila tonton video di pautan berikut oleh Kevin Sratvert https://www.youtube.com/watch?v=oP393DSX9xs.


Biasiswa KWPPL 2023: Kumpulan Wang Pusat Perdagangan Laut

Pelaut yang melanjutkan pengajian di mana-mana institut latihan maritim yang diiktiraf oleh Jabatan Laut Malaysia (JLM) boleh mendapatkan Biasiswa Kumpulan Wang Pusat Perdagangan Laut (KWPPL) 2023.
KWPPL adalah kumpulan wang yang di bawah JLM yang bertujuan memberikan bantuan atau biasiswa kepada para pelaut yang memerlukan.
Biasiswa ini adalah salah satu bentuk bantuan pelajaran yang diberikan kepada pelaut terutamanya kepada pelaut yang mempunyai kekangan kewangan dan jumlah tanggungan keluarga yang tinggi.
Permohonan bagi biasiswa ini telah dibuka dan akan ditutup pada 28 Februari 2023.

Kategori Penajaan
Terdapat 2 kategori penajaan ditawarkan bagi Biasiswa KWPPL ini iaitu:
i) Kategori A

Bayaran penuh yuran kursus utama.
Bayaran elaun sara hidup sepanjang kursus berlangsung.

ii) Kategori B

Bayaran penuh yuran kursus utama.

Syarat Permohonan
Untuk memohon, pemohon perlu memenuhi syarat-syarat permohonan iaitu:

Pemohon mestilah tidak mempunyai rekod jenayah.
Tidak mempunyai sebarang aduan/masalah disiplin yang melibatkan tatatertib ketika menjalankan kursus atau ketika tempoh perkhidmatan laut di atas kapal.
Tidak mempunyai penyakit kronik atau sebarang penyakit/kecederaan yang memerlukan pengambilan ubat atau sesi pertemuaan dengan pemeriksa kesihatan secara berterusan.
Penguasaan Bahasa Malaysia dan Bahasa Inggeris pemohon mestilah pada tahap yang sangat memuaskan.

Cara Memohon
Untuk membuat permohonan biasiswa ini, sila ikuti langkah-langkah berikut iaitu:

Muat turn borang permohonan di pautan berikut https://www.marine.gov.my/jlm/admin/assets/uploads/images/contents/20221216162709-105c7-borang-permohonan-keterangan-biasiswa-kwppl-2023.pdf?fbclid=IwAR30W5ZxQqFQtiNN1AgZxVXkBkGyt1lYiQ0EN2QViF9yCvSUtzoMRknTMko.
Sediakan dokumen sokongan dengan lengkap.
Hantar borang permohonan dan dokumen sokongan melalui email ke alamat [email protected] [email protected].
Tajuk email tersebut dinyatakan sebagai ‘PERMOHONAN BIASISWA’ diikuti dengan nama pemohon dan tahun kursus yang bakal diambil adalah 2022. Contohnya ‘PERMOHONAN BIASISWA MOHD ALI AZHARI 2022.’

Dokumen Sokongan
Dokumen sokongan yang perlu dihantar bersama borang permohonan adalah seperti berikut:

Buku Perkhidmatan Laut.
Surat sokongan daripada Nakhoda atau Ketua Juruenjin (appraisal/evaluation form daripada syarikat perkapalan juga adalah digalakkan).
Salinan sijil-sijil kursus modular yang telah dihadiri.
Salinan Perakuan Kekompetenan (COC).
Salinan kad Pengenalan.
Salinan Kad Pelaut.

Pertanyaan Lanjut
Untuk pertanyaan lanjut mengenai Biasiswa KWPPL 2023, sila hubungi Puan Ummil Syazwina di talian 03-3346 7633 atau 014-8596 594.


Cara Memohon GMI MARA 2022: German-Malaysian Institute

Individu yang berminat untuk menyambung pengajian German-Malaysian Institute (GMI) di bawah Majlis Amanah Rakyat (MARA), permohonan kemasukan bagi Januari 2022 telah dibuka.
Untuk makluman, GMI ialah sebuah pusat latihan berasaskan kemahiran yang ditubuhkan pada tahun 1991.
Institusi ini menawarkan latihan praktikal dan teori yang komprehensif yang merangkumi pendidikan kejuruteraan, dengan peluang untuk pengkhususan dan pembelajaran serta pembangunan kendiri.
Oleh itu, individu yang berminat untuk memohon kemasukan ke GMI 2022 ambilan Januari, permohonan boleh dibuat secara atas talian dan tempat adalah terhad.

Keistimewaan GMI
Bagi mereka yang terpilih untuk memasuki GMI, mereka akan menerima beberapa keistimewaan seperti:
i) Pembiayaan Pendidikan
MARA (elaun RM630 sebulan bagi pelajar Bumiputera yang layak).Perbadanan Tabung Pendidikan Tinggi Nasional (PTPTN) bagi yang layak.
ii) Fasiliti

Bengkel dan bilik kuliah yang kondusif.Kelengkapan berteknologi tinggi.Asrama.Perpustakaan.Kompleks sukan dan gimnasium.WIFI percuma.Berdekatan dengan stesen komuter, MRT, dan Bas Rapid.
Program Ditawarkan
Terdapat 13 program yang ditawarkan merangkumi 2 jabatan iaitu:
i) Jabatan Kejuruteraan Elektrik
Diploma In Engineering Technology (Electronics & Information Technology)Diploma In Engineering Technology (Mechatronics)Diploma In Engineering Technology (Process Instrumentation & Control)Diploma In Network SecurityDiploma In Engineering Technology (Sustainable Energy & Power Distribution)Diploma In Autotronics Engineering TechnologyDiploma In Creative Multimedia
ii) Diploma Kejuruteraan Mekanikal
Diploma In Engineering Technology (CNC Precision Technology)Diploma In Engineering Technology (Machine Tools Maintenance)Diploma In Engineering Technology (Industrial Quality Management)Diploma In Engineering Technology (Manufacturing System)Diploma In Engineering Technology (Industrial Design)Diploma In Engineering Technology (Product Design & Manufacturing)
Syarat Kemasukan
Syarat kemasukan ke GMI yang ditetapkan adalah seperti berikut:
Lulus SPM dan 3 Kredit (Termasuk subjek Matematik dan mana-mana subjek dalam kumpulan Sains/Teknikal).Bagi program Diploma Kreatif Multimedia, pemohon mestilah Lulus SPM dan 3 Kredit.
Cara Memohon
Untuk membuat permohonan kemasukan, sila ikuti langkah-langkah berikut iaitu:
Layari laman web https://gmi.edu.my/onlineapp.Isi maklumat yang diperlukan dan klik butang ‘Register.’Login dengan memasukkan email dan no kad pengenalan.Setelah berjaya, isi semua maklumat permohonan sehingga selesai.
Pertanyaan Lanjut
Untuk pertanyaan lanjut mengenai kemasukan ke GMI 2022, sila whatsapp kepada urusetia kemasukan iaitu:
Pn. Sallysmar- 011 5674 1706En. Amir- 011 2605 5460Pn. Syamimi- 011 1532 8200


Contoh Invois & Cara Penulisannya

Invois merupakan salah satu dokumen yang perlu diketahui oleh peniaga/usahawan yang menjalankan perniagaan dan mereka boleh mengetahui cara penulisannya menerusi contoh invois yang lazimnya digunakan.
Invois merupakan dokumen yang diberikan penjual kepada pelanggan untuk mendapatkan bayaran barang atau perkhidmatan yang dijual.
Dokumen ini merangkumi maklumat barangan yang dibeli seperti maklumat dan kos produk atau caj perkhidmatan yang dikenakan kepada para pelanggan.
Sebahagian mereka melihat invois dan resit adalah dua dokumen yang sama, namun kedua-duanya adalah dokumen yang berbeza.
Invois diberikan sebelum pembayaran dilakukan sebagai tanda pembayaran perlu dilakukan manakala resit diberikan selepas pembayaran dilakukan.

Fungsi Invois
Untuk mengetahui dengan lebih mendalam mengenai invois, adalah penting untuk mengetahui terlebih dahulu fungsi invois dikeluarkan:

Rekod Penjualan– Setiap transaksi jualan perniagaan perlu direkodkan dalam bentuk invois. Ini akan memudahkan para peniaga/usahawan memantau prestasi jualan mereka. – Ini terutamanya melibatkan perniagaan yang menjual barangan apabila peniaga/usahawan boleh menggunakan invois untuk menyemak jumlah dan mengurus stok barang.
Pembayaran Cukai–  Invois boleh digunakan untuk membantu peniaga/usahawan mengetahui dan  merancang cukai tahunan syarikat yang sesuai dengan prestasi syarikat.
Pelindungan Undang-Undang– Invois dapat melindungi peniaga/usahawan daripada tindakan undang-undang dari pelanggan.– Ini kerana, invois merupakan dokumen yang mengesahkan akan produk yang peniaga/usahawan jual atau servis yang anda buat untuk pelanggan.
Perancangan strategi perniagaan– Invois boleh digunakan untuk merangka dan merancang strategi bisnes masa depan. – Ini juga boleh digunakan untuk menganalisa jualan dan produk atau servis yang popular dalam kalangan pelanggan.

Komponen Invois
Terdapat 8 komponen di dalam invois yang perlu ada iaitu:

Maklumat penjual
Maklumat pelanggan
Nombor invois
Tarikh invois
Tarikh akhir pembayaran
Maklumat produk/servis
Jumlah pembayaran

Cara Buat Invois
Untuk membuat invois, peniaga/usahawan boleh membuat dokumen ini hanya melalui online sahaja.
Terdapat beberapa laman web yang menyediakan perkhidmatan ini iaitu:

Invois Simple: https://www.invoicesimple.com/invoice-generator
Zoho: https://www.zoho.com/invoice/free-invoice-generator.html
Free Invoice Builder: https://freeinvoicebuilder.com/

Contoh Invois
Contoh-contoh invois yang boleh dijadikan panduan adalah seperti berikut:

Baca juga:

Contoh Quotation & Cara Buat Quotation Secara Online


PESP 2023: Program Biasiswa Pendidikan PETRONAS

PETRONAS yang merupakan syarikat minyak dan gas multinasional Malaysia telah membuka program biasiswa pendidikannya iaitu PETRONAS Education Sponsorship Programme (PESP) atau Program Biasiswa Pendidikan PETRONAS.
PESP adalah program biasiswa pendidikan yang ditawarkan kepada lepasan Sijil Pelajaran Malaysia (SPM) setiap tahun.
Untuk makluman, sejak tahun 1975, PETRONAS telah menganugerahkan tajaan biasiswa kepada lebih 36,000 pelajar yang layak dalam bidang akademik, di samping memiliki prestasi dan keupayaan kepimpinan.
Bagi tahun ini, permohonan program biasiswa ini dibuka bagi lepasan SPM untuk tahun 2022.
Oleh itu, PETRONAS mengalu-alukan calon SPM 2022 yang berkaliber, progresif, dan berminda inovatif untuk memohon biasiswa ini.
Permohonan program biasiswa ini akan dibuka secara online mulai 8 Jun 2023 sehingga 16 Jun 2023.

Bidang Pengajian
Bidang pengajian yang tertakluk kepada penajaan program biasiswa ini adalah seperti:

Kejuruteraan Kimia
Kejuruteraan Elektrik
Kejuruteraan Mekanikal
Kejuruteraan Petroleum
Kejuruteraan Instrumentasi
GeoSains/Geologi/Geofizik
Kejuruteraan Petroleum
Perakaunan/Kewangan
Ekonomi/Pentadbiran Perniagaan/Perniagaan Antarabangsa
Pemasaran
IT/Kejuruteraan Perisian/Sains Komputer
Sains Data/Kejuruteraan Data
Sains Aktuari
Psikologi/Sosiologi
Perundangan

Pelajar Universiti Layak Memohon
Pelajar universiti berikut layak untuk memohon program biasiswa ini iaitu:

Universiti Teknologi PETRONAS (termasuk Program Asasi 1 tahun).
Universiti Awam di Malaysia termasuk tempoh wajib pada Program Matrikulasi atau Asasi.
Universiti Luar Negara termasuk Program Pra Universiti sehingga 24 bulan di Malaysia.

Syarat Kelayakan
Syarat kelayakan untuk pelajar yang layak memohon program biasiswa ini mestilah memperolehi sekurang-kurangnya minima 8A dalam SPM.
Tatacara Permohonan PESP
Permohonan boleh dibuat menerusi langkah-langkah berikut:

Layari pautan permohonan iaitu https://educationsponsorship.petronas.com.my bermula 8 Jun 2023.
Klik butang “Sponsorship Application.”
Klik “Daftar” untuk meneruskan pendaftaran.
Isi maklumat yang diperlukan.
Emel pengaktifan akan dihantar ke alamat emel berdaftar pemohon.
Aktifkan akaun anda melalui pautan dalam emel yang dihantar.
Log masuk dengan nama pengguna dan kata laluan.
Buat permohonan sehingga selesai.

Info Lanjut
Sebarang info dan pertanyaan lanjut mengenai PESP 2023, sila hubungi 03 – 2331 2277/2299/3311 atau menghantar email ke [email protected].


Cara Kemaskini Maklumat STR 2023

CARA KEMASKINI MAKLUMAT PENERIMA SUMBANGAN TUNAI RAHMAH (STR)
Untuk pengetahuan, STR ialah salah satu inisiatif di bawah konsep Payung Rahmah yang bertujuan untuk membantu golongan yang kurang berkemampuan dalam menghadapi cabaran kos sara hidup.
Dalam Belanjawan 2023 baru-baru ini, Perdana Menteri menyatakan kerajaan akan menyalurkan sumbangan tunai kepada golongan B40 sehingga RM3,100 yang akan membantu meringankan beban sara hidup 8.7 juta penerima dengan peruntukan disediakan hampir RM8 bilion.

Bagi penerima Sumbangan Tunai Rahmah (STR) yang sebelum ini telah menerima bantuan ini, kemaskini STR boleh mula dilaksanakan di laman web rasmi STR.
Berikut dikongsikan caranya:
Kategori Penerima
Penerima yang layak menerima sumbangan ini adalah seperti berikut:
i) Isi Rumah

Kahwin; atau
Ibu atau Bapa Tunggal/Balu/Janda/Duda yang mempunyai anak yang menepati syarat.
Pendapatan Isi Rumah adalah RM5,000 dan ke bawah.

ii) Warga Emas Tiada Pasangan

Bujang atau Ibu atau Bapa Tunggal/Balu/Janda/Duda yang tidak mempunyai anak yang menepati syarat; dan
Had umur adalah 60 tahun dan ke atas.
Pendapatan Isi Rumah adalah RM5,000 dan ke bawah.

iii) Bujang

Bujang atau Ibu atau Bapa Tunggal/Balu/Janda/Duda yang tidak mempunyai anak yang menepati syarat.
Had umur adalah 21-59 tahun.
Pendapatan Bujang adalah RM2,500 dan ke bawah.

Siapa Perlu Kemaskini STR?
Pemohon yang perlu membuat kemas kini permohonan STR adalah seperti berikut:

Tidak mengemaskini permohonan tiga tahun berturut-turut sepanjang pelaksanaan BSH 2020, BPR 2021 dan BKM 2022
Penerima STR Fasa 1 yang mempunyai perubahan maklumat terkini

Jumlah Pembayaran STR
Penerima bantuan ini akan menerima jumlah pembayaran seperti berikut:

Tarikh Pembayaran
Pembayaran bantuan ini akan dibuat pda tarikh berikut:

Fasa PembayaranTarikh PembayaranFasa 1Bermula 17 Januari 2023 secara berperingkatFasa 2April*Fasa 3Julai*Fasa 4November*
Cara Kemaskini STR
Untuk kemaskini maklumat bagi 2023, sila ikuti langkah-langkah berikut:
1. Layari portal rasmi iaitu https://bantuantunai.hasil.gov.my/.
2. Klik butang ‘Log Masuk’ bagi membuat kemas kini.

3. Masukkan ID Pengguna dan Kata Laluan yang telah didaftarkan.

4. Klik butang ‘Kemas Kini Permohonan’ setelah berjaya log masuk MySTR.
5. Isi semua maklumat yang diperlukan

6. Klik butang ‘Teruskan’ setelah semua maklumat diisi dengan lengkap.

7. Isi Kod Captcha seperti yang dipaparkan pada menu Pengesahan dan klikbutang ‘Sahkan Captcha.’

8. Paparan Perakuan Pemohon akan dipaparkan. Sila pastikan maklumatyang dipaparkan tepat kemudian ‘Tick’ butang berikut.
9. Klik butang ‘Hantar’ bagi meneruskan permohonan.

10. Permohonan berjaya dihantar.

Info Lanjut
Info lanjut mengenai kemaskini STR, sila layari laman web https://bantuantunai.hasil.gov.my/.


Permohonan Biasiswa Yayasan Terengganu 2023

Yayasan Terengganu telah membuka tawaran biasiswa kepada anak-anak Negeri Terengganu yang akan menyambung pengajian dalam negara menerusi Biasiswa Yayasan Terengganu.
Pengenalan Biasiswa Yayasan Terengganu 2023
Tawaran biasiswa ini dibuka kepada pelajar yang akan menyambung pengajian ke peringkat berikut:

Program Perkakaunan Professional ACCA Kohort 1
Sarjana (Masters) dan Doktor Falsafah (PhD)

Pemberian biasiswa ini adalah untuk membantu pelajar-pelajar anak Terengganu yang akan menyambung pengajian mereka terutamanya mereka yang datang daripada keluarga golongan B40.
Permohonan Biasiswa Yayasan Terengganu ini boleh dibuat mulai 9 April 2023 hingga 22 April 2023.

Syarat Umum
Bagi pemohon yang berminat, syarat umum yang perlu dipenuhi bagi pemohon yang ingin memohon biasiswa ini adalah seperti berikut:

Pemohon mestilah terdiri daripada rakyat Negeri Terengganu di mana salah seorang ibu atau bapa pemohon berkenaan lahir di Negeri Terengganu.
Pemohon dan/atau ibu/bapa bukan rakyat Terengganu tetapi bermastautin selama 10 tahun atau lebih juga boleh memohon dengan menyertakan Sijil Kerakyatan atau surat akuan bermastautin.
Ibu/bapa dan/atau pemohon mestilah mendaftar sebagai pemilih/pengundi di Negeri Terengganu.
Keutamaan kepada pemohon dari keluarga berpendapatan rendah iaitu B40.

Syarat Khusus
Syarat khusus pula adalah tertakluk kepada peringkat pengajian yang diambil pemohon iaitu:
i) Program Perakaunan Professional ACCA
Bagi lepasan ijazah, syarat khusus yang ditetapkan adalah seperti berikut:

Lulus Ijazah Sarjana Muda Perakaunan atau yang setaraf dari IPT yang diiktiraf dengan memperolehi sekurang-kurangnya CGPA 3.00.
Pemohon berumur tidak lebih dari 28 tahun (Sepenuh masa) dan 32 tahun (separuh masa)
Telah mendapat pengesahan kelayakan pengecualian sembilan (9) subjek ACCA

Bagi lepasan Certified Accounting Technician (CAT)/Matrikulasi JPPro, syarat-syarat khusus yang perlu dipenuhi pemohon adalah seperti berikut:

Mendapat sekurang-kurangnya markah 65 pada peringkat CAT/JPPro.
Pemohon berumur tidak lebih daripada 21 tahun.
Pemohon telah mendapat pengesahan kelayakan pengecualian 3 subjek ACCA.

Pemohon lepasan Diploma Perakaunan pula perlu memenushi syarat khusus berikut iaitu:

Pemohon mendapat sekurang-kurangnya CGPA 3.5 Diploma Perakaunan dari IPT yang diiktiraf, kepujian Gred A dalam subjek Matematik  dan sekurang-kurangnya Gred B dalam subjek Bahasa Inggeris pada peringkat SPM.
Pemohon berumur tidak lebih daripada 22 tahun.
Pemohon telah mendapat pengesahan kelayakan pengecualian 3 subjek ACCA.

ii) Program Sarjana
Bagi pemohon biasiswa yang ingin memohon bagi program sarjana, syarat khusus yang ditetapkan adalah seperti berikut:

Lulus Ijazah Sarjana Muda dari universiti-universiti dan kursus yang diiktiraf (dalam dan luar negara) dengan mendapat sekurang-kurangnya CGPA 3.50 atau setaraf.
Telah mendapat tawaran dan telah mendaftar di universiti-universiti awam dalam negara.
Pengajian sepenuh masa dan tidak bekerja.
Pemohon berumur tidak melebihi 28 tahun semasa memohon.
Untuk pemohon dari mod penyelidikan, pertimbangan hanya akan diberikan kepada calon yang telah melepasi peringkat Proposal Defence.

iii) Program PhD
Pemohon bagi program PhD pula perlu memenuhi syarat khusus iaitu:

Lulus Ijazah Sarjana (mod penyelidikan) atau sekurang-kurangnya CGPA 3.50 (mod kerja kursus atau campuran) dari universiti-universiti dan kursus yang diiktiraf (dalam dan luar negara).
Lulus Ijazah Sarjana Muda dari universiti-universiti dan kursus yang diiktiraf (dalam dan luar negara) dengan mendapat sekurang-kurangnya CGPA 3.00 (bidang Iktisas) dan 3.50 (bukan iktisas) atau setaraf.
Pemohon telah mendapat tawaran dan telah mendaftar di universiti-universiti awam dalam negara.
Pengajian mestilah dalam sepenuh masa dan pemohon tidak bekerja.
Pemohon berumur tidak melebihi 32 tahun semasa memohon.
Pertimbangan hanya akan diberikan kepada calon yang telah melepasi peringkat Proposal Defence.

Cara Memohon Biasiswa Yayasan Terengganu 2023
Untuk membuat permohonan Biasiswa Yayasan Terengganu, sila ikuti langkah-langkah berikut iaitu:

Layari laman web https://ytklik.terengganu.gov.my/ atau http://ytpenajaan.terengganu.gov.my/login.
Klik bahagian ‘Daftar Akaun.’
Isi maklumat yang diperlukan dan klik butang ‘Daftar.’
Masukkan no kad pengenalan dan kata laluan yang didaftarkan serta klik butang ‘Log Masuk.’
Isi maklumat yang diperlukan dengan lengkap dan betul.
Hantar permohonan setelah semua maklumat diisi.

Adalah diingatkan penawaran biasiswa/pinjaman kepada pemohon yang berjaya akan dipertimbangkan berdasarkan kuota, merit, temuduga dan kelulusan Mesyuarat Jawatankuasa Tajaan dan Transformasi Pendidikan dan Pembangunan Pendidikan Yayasan Terengganu.
Pertanyaan Lanjut
Sebarang pertanyaan mengenai Biasiswa Yayasan Terengganu, sila hubungi pihak Yayasan Terengganu di talian 09-6221733.


Permohonan Kemasukan Taska & Tabika KEMAS Sesi 2022

Ibu bapa yang berhasrat untuk menghantar anak-anak ke Taska atau Tabika KEMAS bagi sesi kemasukan 2022, permohonan kemasukan telah dibuka.
KEMAS merupakan agensi di bawah Kementerian Pembangunan Luar Bandar yang mana antara peranan utamanya adalah melaksanakan pendidikan awal kanak-kanak melalui perkembangan sosio emosi, fizikal, intelek dan rohani berdasarkan piawaian/standard yang telah ditetapkan.
Program Pendidikan Awal Kanak-Kanak KEMAS yang dilaksanakan di seluruh negara terbahagi kepada dua kategori iaitu:
Taman Asuhan Kanak-Kanak (TASKA) : Kanak-kanak berusia 2 – 4 TahunTaman Bimbingan Kanak-kanak (TABIKA) : Kanak-kanak 4 – 6 Tahun
Oleh itu, ibu bapa yang berminat untuk menghantar anak-anak ke Taska atau Tabika KEMAS boleh membuat permohonan sehingga 31 Oktober 2021.
Yuran Taska & Kemas
Yuran Taska KEMAS yang akan dikenakan bagi pembelajaran anak-anak mereka adalah seperti berikut:

Untuk bayaran Tadika KEMAS pula, ibu bapa akan dikenakan bayaran seperti berikut:

Syarat Kemasukan
Permohonan kemasukan ke Taska KEMAS perlu memenuhi syarat-syarat kemasukan iaitu:
Kanak-kanak yang mempunyai status warganegara Malaysia atau salah seorang ibu bapa Warganegara Malaysia. Terbuka untuk kanak-kanak berumur 2 hingga 4 tahun.Bilangan kanak-kanak di dalam sebuah kelas adalah terhad iaitu minimum 10 orang dan maksimum 30 orang (mengikut keluasan dalaman sesebuah kelas iaitu 3.5 meter bagi seorang kanak-kanak).Nisbah seorang Pemaju Masyarakat adalah 5 hingga 6 orang kanak-kanak.Borang pendaftaran yang telah lengkap diisi beserta dokumen yang berkaitan hendaklah dihantar terus ke Taska KEMAS yang berdekatan.
Bagi permohonan ke Tabika KEMAS, syarat-syarat kemasukan yang perlu dipenuhi adalah seperti berikut:
Kanak-kanak yang mempunyai status warganegara Malaysia atau salah seorang ibu bapa Warganegara Malaysia.Terbuka untuk kanak-kanak berumur 4 hingga 6 tahun (keutamaan untuk kanak-kanak berumur 5 dan 6 tahun).Bilangan kanak-kanak di dalam sebuah kelas adalah terhad iaitu seramai 25 orang sahaja.Borang pendaftaran yang telah lengkap diisi beserta dokumen yang berkaitan hendaklah dihantar terus ke Tabika KEMAS yang berdekatan.
Cara Memohon
Untuk membuat permohonan Taska dan Tabika KEMAS, sila ikuti langkah-langkah berikut:
Muat turun borang di pautan berikut:– Taska Kemas: https://www.kemas.gov.my/wp-content/uploads/2019/06/BORANG-PENDAFTARAN-TASKA-PERMATA-KEMAS-NEW.pdf.– Tabika Kemas: https://www.kemas.gov.my/wp-content/uploads/2019/06/BORANG-PENDAFTARAN-TABIKA-NEW.pdf.Isi borang permohonan dengan lengkap dan betul.Sediakan dokumen yang diperlukan.Hantar borang permohonan dan dokumen yang diperlukan ke Tabika atau Taska KEMAS yang berhampiran.
Dokumen Yang Diperlukan
Dokumen yang perlu dihantar bersama borang permohonan adalah seperti berikut:
1 keping gambar berukuran pasport.1 salinan MyKid dan Sijil Kelahiran anak.Slip gaji ibu dan bapa.1 salinan kad pengenalan ibu dan bapa.
Pertanyaan Lanjut
Untuk pertanyaan lanjut mengenai kemasukan ke Taska dan Tabika KEMAS, sila hubungi pihak KEMAS di talian 03-8891 2682.


GMI: Pengambilan Kemasukan Peringkat Diploma Sesi September 2022

Individu yang ingin melanjutkan pengajian dalam bidang TVET, German-Malaysian Institute (GMI) telah membuka permohonan kemasukan ke institut tersebut bagi sesi kemasukan September 2022.
GMI ialah Institut Pengajian Tinggi (IPT) yang ditubuhkan hasil kerjasama negara Jerman dan Malaysia pada tahun 1991 dan menawarkan pengajian berasaskan kejuruteraan kepada para pelajar.
Untuk kemasukan ke institusi ini bagi sesi September 2022, permohonan boleh dibuat sebelum 15 September 2022.

Kemudahan & Manfaat Yang Disediakan
Kemudahan dan manfaat yang disediakan di institusi ini adalah:
Tajaan MARA: Bantuan yuran pengajian dan duit poket sebanyak RM630 setiap bulan (tertakluk kepada syarat dan kelayakan).Diskaun pembayaran balik sehingga 85% (tertakluk kepada syarat dan kelayakan).Fasiliti lengkap dan menyeluruh seperti penginapan, kompleks sukan, surau, cafe dan keseluruhan persekitaran yang kondusif.Berorientasikan Kemahiran TVET.Lokasi strategik iaitu terletak di kawasan Multinational Company (MNC) dan mempunyai akses latihan industri yang lebih besar.Diiktiraf MQA dan relevan kepada keperluan industri.Kelengkapan pembelajaran, makmal, bengkel, mesin dan keseluruhan teknologi bertaraf industri.Laluan pengajian ke peringkat ijazah lebih cerah samada di dalam dan luar negara.Mudah mendapat pekerjaan.
Program Ditawarkan
Program yang ditawarkan adalah seperti berikut:
i) Jabatan Kejuruteraan Elektrik

Diploma In Engineering Technology (Electronics & Information Technology)Diploma In Engineering Technology (Mechatronics) Diploma In Engineering Technology (Process Instrumentation & Control) Diploma In Engineering Technology (Sustainable Energy & Power Distribution)
ii) Jabatan Kejuruteraan Mekanikal
Diploma In Engineering Technology (CNC Precision Technology)Diploma In Engineering Technology (Machine Tools Maintenance) Diploma In Engineering Technology (Industrial Quality Management) Diploma In Engineering Technology (Manufacturing System) Diploma In Engineering Technology (Industrial Design) Diploma In Engineering Technology (Product Design & Manufacturing)
Syarat Kemasukan
Pemohon yang berminat perlu memenuhi syarat kemasukan dan memperoleh lebih 3 kredit termasuk:
Matematik.Sains/mana-mana subjek dalam kumpulan Sains/Teknikal.Satu subjek lain.Lulus Bahasa Inggeris.
Tatara Permohonan
Permohonan boleh dilakukan menerusi langkah-langkah berikut:
Layari pautan permohonan iaitu https://www.gmi.edu.my/sept-2022-intake/.Isi maklumat pada ruangan pendaftaran.Pastikan semua maklumat diisi dengan betul. Klik butang “Hantar.”
Info Lanjut
Untuk info lanjut mengenai kemasukan ke GMI, layari laman web https://www.gmi.edu.my/sept-2022-intake/


Permohonan Biasiswa Sukan KPM 2023 (BS)

Kementerian Pendidikan Malaysia (KPM) menawarkan hadiah Biasiswa Sukan (BS) tahun 2023 kepada atlet murid yang layak dengan mengambil kira pengambilan sukan bermula 1 Januari 2021 hingga 31 Mac 2023.
Pengenalan Biasiswa Sukan KPM
Untuk makluman, Biasiswa Sukan ini telah diperkenalkan pada tahun 2005 sebagai suatu usaha bagi meningkatkan kecemerlangan sukan dalam kalangan murid di bawah Program Pembangunan Sukan sekolah.
Ia juga merupakan suatu galakan kepada murid supaya bersungguh-sungguh untuk mencapai prestasi yang tinggi di dalam bidang sukan.
Permohonan baharu biasiswa ini secara dalam talian boleh dibuat mulai 19 April hingga 18 Mei 2023.

Senarai Sukan
Berikut adalah jenis-jenis sukan yang layak dipertimbangkan untuk diberi biasiswa ini:

Akuatik
Angkat Berat
Badminton
Bola Baling
Bola Jaring
Bola Keranjang
Bola Sepak
Bola Tampar
Boling Padang
Boling Tenpin
Catur
Gimnastik
Gimrama
Golf
Hoki
Judo
Karate
Kriket
Lawan Pedang
Lumba Basikal
Memanah
Menembak
Olahraga/Merentas Desa
Pelayaran
Ping Pong
Ragbi
Sepak Takraw
Silat Olahraga
Skuasy
Sofbol
Taekwondo
Tenis
Wushu

Kriteria Kelayakan Biasiswa Sukan KPM
Pemohon mestilah mematuhi ke semua kelayakan di bawah iaitu:

WarganegaraMalaysia;
Murid Tingkatan 1 hingga Tingkatan 5 di Sekolah Sukan Malaysia; atau
Murid Tingkatan 1 hingga Tingkatan 5 di Sekolah Sukan Negeri; atau
Murid Tingkatan 1 hingga Tingkatan 5 di Sekolah Menengah Harian (SH), Sekolah Berasrama Penuh (SBP)/Sekolah Menengah Teknik (SMT)/Sekolah Menengah Kebangsaan Agama (SMKA)/Sekolah Agama Bantuan Kerajaan (SABK); atau
Pelajar Tahun 1 dan 2 di Kolej Vokasional KPM.
Tidak menerima sebarang biasiswa atau elaun (insentif lain) daripada agensi kerajaan dan bukan kerajaan.
Menunjukkan prestasi cemerlang dalam sukan dengan sekurang- kurangnya telah mewakili negeri di peringkat kejohanan MSSM, Liga Sukan KPM dan Sukan Prestasi Tinggi Sekolah (SPTS), Sukan Prestasi Tinggi Negara (SPTN) serta sukan-sukan lain yang diputuskan oleh KPM.

Tatacara Permohonan
Permohonan biasiswa ini perlu melalui pihak sekolah dan pihak sekolah perlu membuat permohonan melalui laman web https://apb1.moe.gov.my.
Penghantaran dokumen sokongan mulai 18 hingga 22 Mei 2023 kepada Unit Pembangunan Bakat Murid, Sektor Pembangunan Murid, Jabatan Pendidikan Negeri masing-masing.
Maklumat Lanjut Biasiswa Sukan KPM
Maklumat lanjut mengenai Biasiswa Sukan KPM, sila layari laman web https://apb1.moe.gov.my/ atau https://www.moe.gov.my/bantuan-pembelajaran-menu/biasiswa-sukan-bs.


BISTARI: Bantuan Ihsan Tabungan Pendidikan Negeri Sabah RM100

Bayi yang dilahirkan di Negeri Sabah kini boleh memperoleh tabungan dalam akaun Skim Simpanan Pendidikan Nasional (SSPN) menerusi Bantuan Ihsan Tabungan Pendidikan Negeri  (BISTARI).
Bantuan ini diumumkan oleh Ketua Menteri Sabah, Datuk Seri Hajiji Noor pada akhir tahun 2021 yang memperuntukkan RM5 juta bagi pelaksanaan bantuan ini.
Beliau berkata, inisiatif bantuan ini adalah sebagai komitmen kerajaan negeri terhadap pembangunan modal insan dan menggalakkan ibu bapa menabung bagi tujuan pendidikan sejak awal kelahiran.
Ibu bapa yang berminat boleh membuat permohonan yang dibuka mulai 1 Januari 2022 sehingga 31 Disember 2022.

Jumlah Tabungan
Jumlah tabungan yang akan dimasukkan ke dalam akaun SSPN bayi yang terlibat adalah sebanyak RM100.
Syarat Kelayakan
Syarat kelayakan yang perlu dipenuhi oleh pemohon yang memohon bantuan ini adalah:

Simpanan sebanyak RM100.00 akan dibuka atas nama bayi dalam akaun SSPN.Bayi tersebut berstatus warganegara Malaysia yang lahir pada tahun 2022 dan ibu/bapa/penjaga yang berasal dari SabahSimpanan boleh dikeluarkan apabila penerima manfaat berusia 18 tahun.
Tatacara Permohonan
Terdapat 2 cara permohonan ini boleh dibuat oleh ibu bapa yang ingin memohon iaitu:
i) Atas Talian
Layari pautan permohonan berikut https://cutt.ly/OnlineBISTARI.Lengkapkan borang permohonan online tersebut.Muat naik dokumen yang diperlukan.Pastikan semua maklumat yang diisi adalah lengkap.Klik butang “Submit” untuk menghantar permohonan.
ii) Borang Permohonan
Muat turun borang permohonan di pautan berikut https://cutt.ly/BorangBistari. Isi borang permohonan tersebut dengan lengkap.Sediakan dokumen yang diperlukan.Hantar borang permohonan beserta dokumen yang diperlukan ke alamat berikut:Pejabat Menteri Tugas-Tugas KhasBlok A, Tingkat 29, Menara KinabaluJalan UMS, Teluk Likas88400 Kota Kinabalu, Sabah
Dokumen Yang Diperlukan
Dokumen yang perlu dimuat naik atau dihantar secara manual adalah seperti:
Sijil lahir bayiKad pengenalan ibu bapa
Maklumat Lanjut
Sebarang maklumat lanjut mengenai BISTARI, sila layari FB Pejabat Menteri Tugas-Tugas Khas atau menghubungi 088-369872/012-8662419 atau menghubungi Pegawai PTPTN.


TTNP 2023: Permohonan Tadika Tahfiz Negeri Pahang

Ibu bapa yang ingin menghantar anak-anak berusia 4 tahun hingga 6 tahun di tadika tahfiz, permohonan Tadika Tahfiz Negeri Pahang (TTNP) bagi sesi 2023 telah dibuka.
TTNP merupakan tadika tahfiz yang menawarkan pendidikan pra sekolah daripada umur 4 tahun hingga 6 tahun yang diuruskan sepenuhnya oleh Yayasan Pahang.
Menariknya, tadika ini menawarkan kurikulum tahfiz dan membaca Al-Quran selain kemahiran asas lain seperti membaca, menulis, dan mengira.
Bagi ibu bapa yang berminat boleh membuat permohonan secara atas talian dengan segera.

Kelebihan Yang Diperoleh
Anak-anak yang memasuki tadika tahfiz ini akan mendapat kelebihan berikut:

Hafazan Juzu’ 30 (Juzu’ Amma).
Kemahiran Membaca Al-Quran.
Kemahiran 6M (Menghafaz, Mengaji, Membaca, Menulis, Mengira & Menaakul).
Kemahiran komunikasi (belajar & bermain).
Kemahiran pengurusan diri (budaya tadika Jepun).
Anak-Anak yang Berpotensi akan Dipilih Menyertai Program Huffaz Cilik Professional (HCP) Hafazan 3 Juzu’.
Program Khas Komunikasi Bahasa Inggeris.

Lokasi TTNP
Lokasi tadika tahfiz ini di seluruh negeri Pahang pada tahun 2023 adalah seperti berikut:

TTNP Pulau Serai, Pekan
TTNP Tanjung Lumpur, Kuantan
TTNP Indera Mahkota, Kuantan (Taman Shahzan)
TTNP Temerloh Jaya, Temerloh (Taman Pinggiran Temerloh Damai)
TTNP Taman Sentosa, Raub (Taman Amalina Saujana)
TTNP Tempoyang, Kuala Lipis (Petron Tempoyang)
TTNP Kota SAS, Kuantan (Presint 1)
TTNP Bandar Kuantan (Seberang Petronas Darat Makbar)
TTNP Balok
TTNP Kerdau, Temerloh
TTNP Jengka (Bandar Pusat Jengka)
TTNP Jerantut (Bandar Jerantut)
TTNP Indera Mahkota 14
TTNP Jalan Gambang Batu 9
TTNP Rompin
TTNP Muadzam Shah
TTNP Bera
TTNP Seberang Temerloh
TTNP Bentong
TTNP Cameron Highlands

Tatacara Permohonan
Untuk membuat permohonan, sila ikuti tatacara berikut:

Layari laman web https://tadikatahfiz.my/
Klik bahagian “Daftar TTNP.”
Plih cawangan dan klik “Daftar.”
Isi semua maklumat yang diperlukan.
Klik butang “Hantar” untuk menghantar permohonan.

Maklumat Lanjut
Untuk maklumat lanjut mengenai Tadika Tahfiz Negeri Pahang, sila layari laman web https://tadikatahfiz.my/.


Kemasukan Tingkatan 1 SMA Negeri Terengganu 2023/2024

Jabatan Pendidikan Islam Negeri Terengganu (JPINT) telah membuka permohonan kemasukan Tingkatan 1 Sekolah Menengah Agama (SMA) Negeri Terengganu bagi sesi 2023/2024.
Kemasukan ke SMA Negeri Teregganu ini adalah melibatkan 3 jenis sekolah berikut:

Sekolah Berasrama Penuh
Sekolah Menengah Agama Harian
Madrasah Moden Terengganu

Bagi ibu bapa yang berminat untuk menghantar anak-anak mereka, permohonan dibuka mulai 15 November 2022 jam 12.00 tengah hari hingga 15 Disember 2022 jam 4.30 petang.

Senarai Sekolah
Senarai SMA Negeri Terengganu yang boleh dipohon adalah seperti berikut:
i) Sekolah Berasrama Penuh

Sekolah Menengah Agama (Atas) Sultan Zainal Abidin, Batu Buruk, Kuala Terengganu
Sekolah Menengah Islam Darul Iman (SMIDI), Bandar AMBS, Dungun

ii) Sekolah Menengah Agama Harian

Sekolah Menengah Agama Khairiah, Kuala Terengganu (Pengambilan Murid Perempuan Sahaja)
Sekolah Menengah Agama Sultan Zainal Abidin Ladang, Kuala Terengganu (Pengambilan Murid Lelaki Sahaja)
Sekolah Menengah Agama Maarif, Besut
Sekolah Menengah Agama Sultan Ismail, Dungun
Sekolah Menengah Agama Marang
Sekolah Menengah Agama Al-Falah, Kemaman
Sekolah Menengah Agama Ittifakiah, Besut
Sekolah Menengah Agama Mahmudiah, Hulu Terengganu
Sekolah Menengah Agama Setiu

iii) Madrasah Moden Terengganu

Madrasah Moden Terengganu Kuala Nerus (Pengambilan Murid Lelaki Sahaja)
Madrasah Moden Terengganu Hulu Terengganu (Pengambilan Murid Perempuan Sahaja)
Madrasah Moden Terengganu Besut (Pengambilan Murid Lelaki Sahaja)

Syarat Permohonan
Syarat permohonan untuk memohon kemasukan ke Sekolah Berasrama Penuh adalah seperti berikut:

Calon mestilah berumur 13 tahun pada tahun semasa pengambilan murid tingkatan 1 (lahir pada 2hb Januari 2010 hingga 1hb Januari 2011 ).
Warganegara Malaysia dan Rakyat Negeri Terengganu Darul Iman:– Calon yang lahir di Terengganu Darul Iman; atau– Ibu atau / dan bapa lahir di Terengganu; atau– Ibu bapa telah bermastautin di Terengganu terus menerus tidak kurang dari 10 tahun serta mempunyai niat dan bukti-bukti akan tinggal tetap di Terengganu.
Pelajar-pelajar yang layak memohon dari:– Sekolah Kebangsaan (Kementerian Pendidikan Malaysia)– Sekolah Rendah Agama Swasta
Sihat tubuh badan dan tidak mempunyai sebarang penyakit kronik, penyakit lelah atau penyakit berjangkit.
Boleh membaca Al-Quran dengan baik.
Lulus dengan melepasi ujian dan temu duga yang dijalankan oleh Jabatan Pendidikan Islam Negeri Terengganu.
Telah menduduki Ujian Penilaian Kelas KAFA (UPKK/MPKAFA) pada tahun 2021 atau ujian-ujian lain yang berbentuk kefahaman / amali fardhu ain dan memperoleh keputusan seperti di bawah:– Memperoleh Straight A’ (8A) dalam Ujian Penilaian Kelas KAFA (UPKK/MPKAFA) tahun 2021; atau– Memperoleh 10A dan ke atas dalam Ujian Pencapaian Sekolah Rendah Islam (UPSRI) tahun 2021; atau– Memperoleh Straight A’ dalam ujian-ujian kefahaman fardhu ain yang lain; dan– Memperoleh Straight A’ dalam ujian-ujian kefahaman fardhu ain yang lain.

Untuk syarat permohonan ke Sekolah Menengah Agama Harian pula adalah seperti berikut:

Calon mestilah berumur 13 tahun pada tahun semasa pengambilan murid tingkatan 1 (lahir pada 2hb Januari 2010 hingga 1hb Januari 2011 ).
Warganegara Malaysia dan Rakyat Negeri Terengganu Darul Iman:– Calon yang lahir di Terengganu Darul Iman; atau– Ibu atau / dan bapa lahir di Terengganu; atau– Ibu bapa telah bermastautin di Terengganu terus menerus tidak kurang dari
10 tahun serta mempunyai niat dan bukti-bukti akan tinggal tetap di Terengganu.
Pelajar-pelajar yang layak memohon dari:– Sekolah Kebangsaan (Kementerian Pendidikan Malaysia)– Sekolah Rendah Agama Swasta
Sihat tubuh badan dan tidak mempunyai sebarang penyakit kronik, penyakit lelah atau penyakit berjangkit.
Boleh membaca Al-Quran dengan baik.
Lulus dengan melepasi ujian dan temu duga yang dijalankan oleh Jabatan Pendidikan Islam Negeri Terengganu.
Telah menduduki Ujian Penilaian Kelas KAFA (UPKK/MPKAFA) pada tahun 2021 atau ujian-ujian lain yang berbentuk kefahaman/amali fardhu ain dan memperoleh keputusan seperti di bawah:– Memperoleh 7A dan ke atas dalam Ujian Penilaian Kelas KAFA (UPKK/MPKAFA) tahun 2021; atau– Memperoleh 8A dan ke atas dalam Ujian Pencapaian Sekolah Rendah Islam (UPSRI) tahun 2021; atau– Memperoleh Straight A’ dalam ujianujian kefahaman fardhu ain yang lain; dan– Menunjukkan pencapaian yang baik dalam penglibatan kokurikulum dan koakademik

Bagi syarat permohonan ke Madrasah Moden Terengganu pula, syarat permohonan adalah seperti berikut:

Calon mestilah berumur 13 tahun pada tahun semasa pengambilan murid tingkatan satu (lahir pada 2hb Januari 2010 hingga 1hb Januari 2011 ).
Warganegara Malaysia dan Rakyat Negeri Terengganu Darul Iman:– Calon yang lahir di Terengganu Darul Iman; atau– Ibu atau / dan bapa lahir di Terengganu; atau– Ibu bapa telah bermastautin di Terengganu terus menerus tidak kurang dari
10 tahun serta mempunyai niat dan bukti-bukti akan tinggal tetap di Terengganu.
Pelajar-pelajar yang layak memohon dari:– Sekolah Kebangsaan (Kementerian Pendidikan Malaysia)– Sekolah Rendah Agama Swasta
Sihat tubuh badan dan tidak mempunyai sebarang penyakit kronik, penyakit lelah atau penyakit berjangkit.
Boleh membaca Al-Quran dengan baik.
Lulus dengan melepasi ujian dan temu duga yang dijalankan oleh Jabatan Pendidikan Islam Negeri Terengganu.
Telah menduduki Ujian Penilaian Kelas KAFA (UPKK/MPKAFA) pada tahun 2021 atau ujian-ujian lain yang berbentuk kefahaman/amali fardhu ain dan memperoleh keputusan seperti di bawah:– Memperoleh 6A dan ke atas dalam Ujian Penilaian Kelas KAFA (UPKK/MPKAFA) tahun 2021; atau– Memperoleh 6A dan ke atas dalam Ujian Pencapaian Sekolah Rendah Islam (UPSRI) tahun 2021; atau– Memperoleh sekurang-kurangnya 4A dalam ujian-ujian kefahaman fardhu ain yang lain; dan– Menunjukkan pencapaian yang baik dalam penglibatan kokurikulum dan koakademik

Kaedah Permohonan
Permohonan boleh dibuat melalui laman web http://smaonline.terengganu.gov.my/ mulai 15 November 2021.
Info Lanjut
Info lanjut mengenai permohonan kemasukan Tingkatan 1 SMA Negeri Terengganu bagi sesi 2023/2024, sila layari laman web http://smaonline.terengganu.gov.my/.


Iltizam Anak Selangor (ANAS): Caruman Anak Baru Lahir RM100

Di dalam Belanjawan 2023, kerajaan Negeri Selangor menerusikan salah satu inisiatif yang diwujudkan sebelum ini iaitu Iltizam Anak Selangor (ANAS).
ANAS merupakan bantuan dalam bentuk caruman yang diberikan kepada anak-anak yang baru lahir di Negeri Selangor sebanyak RM100 setiap tahun selama 5 tahun yang akan dimasukkan menerusi akaun Sijil Simpanan Pendidikan Nasional (SSPN) Prime.
Wang tabungan SSPN Prime tersebut hanya boleh dikeluarkan apabila umur anak-anak tersebut mencecah 18 tahun.
Dalam Belanjawan Selangor 2023 memperuntukkan RM3 juta untuk menjayakan ANAS dengan sasaran 30,000 penerima.
Permohonan boleh dibuat dan tempoh permohonan akan dibuka sehingga mencapai kouta 30,000 orang pemohon.

Mengenai SSPN Prime
SPPN Prime yang sebelum ini dikenali sebagai SSPN-i adalah produk simpanan yang diperkenalkan sejak 2004.
Ini adalah produk simpanan jangka masa panjang bagi memupuk sifat menabung dalam kalangan ibu bapa bagi tujuan pendidikan tinggi anak-anak ketika mereka masih kecil.
Antara keistimewaan bagi mereka yang membuka akaun SSPN Prime ini adalah seperti berikut:

Simpanan adalah patuh syariah.
Simpanan dijamin kerajaan.
Pelepasan taksiran cukai sehingga RM8,000
Pelindungan takaful percuma ke atas pendeposit yang mempunyai simpanan RM1,000 ke atas.
Layak untuk memohon pinjaman PTPTN.
Geran sepadan sehingga RM10,000 bagi keluarga yang layak.
Dividen yang akan diterima adalah kompetitif.

Syarat Permohonan Iltizam Anak Selangor (ANAS)
Syarat permohonan bagi inisiatif ini adalah seperti berikut:
i) Kriteria Anak

Anak kelahiran bermula tahun 2022.
Warganegara Malaysia.
Lahir di Selangor.
Sedang menetap di Negeri Selangor.

ii) Kriteria Ibu Bapa

Warganegara Malaysia.
Berumur 18 tahun ke atas.
Sedang menetap di Negeri Selangor.
Pengundi berdaftar di Negeri Selangor.

Tatacara Memohon Iltizam Anak Selangor (ANAS)
Permohonan boleh dibuat menerusi tatacara berikut:

Permohonan boleh dibuat secara dalam talian di https://www.anas.yawas.com.my.
Dokumen sokongan yang diperlukan hendaklah dimuatnaik dalam sistem permohonan dalam tempoh 14 hari dari tarikh permohonan dalam talian dibuat.
Permohonan boleh disemak melalui di laman web https://www.anas.yawas.com.my.

Dokumen Sokongan
Dokumen sokongan yang perlu dimuat naik adalah seperti berikut:

Dokumen sokongan yang diperlukan adalah seperti berikut:Salinan sijil lahir anak.
Salinan IC Ibu/ bapa/penjaga yang sah yang layak menjadi pendeposit akaun SSPN Prime anak.
Salinan daftar pengundi sah dari sistem MYSPR.
Salinan Surat Akuan Berkanun/Sijil Anak Angkat.
Salinan akuan sumpah (hubungan selain ibubapa kandung/angkat).

Maklumat Lanjut
Untuk maklumat lanjut mengenai ANAS, sila layari laman web https://anas.yawas.com.my/.


Permohonan Bantuan Am Persekolahan Tingkatan 6 Semester 1 MAIWP

Bagi pelajar Tingkatan 6 Semester 1 sama ada sedang bersekolah di dalam atau luar Wilayah Persekutuan, Majlis Agama Islam Wilayah Persekutan (MAIWP) telah membuka permohonan Bantuan Am Persekolahan Tingkatan 6 Semester 1.
Untuk makluman, Bantuan Am Persekolahan Tingkatan 6 Semseter 1 ini diwujudkan bagi membantu pelajar yang akan menyambung pelajaran ke Tingkatan 6.
Oleh sebab itu, pelajar Tingkatan 6 Semester 1 yang ingin membuat permohonan perlu membuat permohonan sebelum 15 Oktober 2021.

Syarat Umum
Pemohon yang ingin memohon Bantuan Am Persekolahan Tingkatan 6 Semester 1 perlu memenuhi syarat-syarat umum iaitu:
Pemohon mestilah warganegara Malaysia dan beragama Islam.Mendapat surat tawaran Tingkatan 6 Semester 1 Tahun 2021 dari Kemeterian Pendidikan Malaysia (KPM)Bermastautin di Wilayah Persekutuan sekurang-kurangnya setahun dan masih menetap.Kelulusan tertakluk kepada kiraan had kifayah yang ditetapkan.
Syarat Khusus
Selain syarat umum, pemohon juga perlu memenuhi syarat-syarat khusus iaitu:

Tidak mendapat bantuan/biasiswa daripada mana-mana agensi kerajaan/swasta/yayasan dan lain-lain.Mendapat sokongan daripada pengetua di sekolah.Bersekolah di sekolah bantuan penuh kerajaan atau Sekolah Agama Kerajaan Negeri atau Sekolah Agama yang berdaftar dengan Jabatan Agama Islam negeri-negeri.Pelajar yang bersekolah di luar Wilayah Persekutuan Kuala Lumpur dan Putrajaya mesti tinggal di asrama kecuali sekolah yang bersempadan dengan Wilayah Persekutuan Kuala Lumpur dan Putrajaya.
Cara Memohon
Untuk membuat permohonan bantuan am persekolahan ini, sila ikuti langkah-langkah berikut iaitu:
Muat turun borang permohonan di pautan berikut https://www.maiwp.gov.my/i/index.php/en/download/category/68-bantuan-am-persekolahan?download=1223:bantuan-am-persekolahan-tingkatan-6.Isi borang tersebut dengan lengkap dan betul.Sediakan dokumen sokongan.Hantar borang permohonan dan dokumen sokongan ke alamat email [email protected] atau secara pos ke alamat berikut:Unit Pembangunan Akademik (Bantuan Sekolah)Aras 22, Bangunan Perkim,No. 150, Jalan Sultan Azlan Shah, 51200 Kuala Lumpur.
Dokumen Sokongan
Dokumen sokongan yang perlu dihantar bersama borang permohonan adalah seperti berikut:
Salinan kad pengenalan/sijil kelahiran pemohon.Satu salinan kad pengenalan ibu dan bapa atau penjaga. Satu salinan kad pengenalan/sijil kelahiran anak-anak yang masih dalam tanggungan (tidak termasuk yang telah berkahwin/bekerja).Satu salinan penyata gaji/pencen/PERKESO/yang terkini bagi ibu dan bapa (yang bekerja kerajaan/swasta/badan berkanun/syarikat) (jika berkenaan).Satu salinan surat akuan sumpah perdapatan terkini ibu dan bapa atau penjaga (yang bekerja sendiri/tidak bekerja/suri rumah) (jika berkenaan).Satu salinan surat perakuan pengambilan anak angkat daripada JKM/surat akuan sumpah penjagaan jika pelajar yang memohon bukan anak kandung (jika berkenaan).Satu salinan surat perakuan nikah/surat akuan sumpah untuk kes kehilangan bagi ibu dan bapa atau penjaga yang berumur 60 tahun ke atas (jika berkenaan).Satu salinan surat perakuan cerai/prosiding mahkamah terkini/pengesahan masalah keluarga dari Bahagian Perkahwinan dan Pembangunan Keluarga (BPPK) terkini (jika berkenaan).Satu salinan sijil kematian ibu/bapa (jika berkenaan). Satu salinan kad memeluk Islam (jika berkenaan).Satu salinan kad Orang Kelainan Upaya (OKU) ibu dan bapa atau penjaga serta tanggungan (jika berkenaan).Surat pengesahan sakit kronik ibu dan bapa atau penjaga serta tanggungan daripada hospital kerajaan sahaja (jika berkenaan).Satu salinan pengesahan pengajian/kad pelajar/surat tawaran belajar bagi ibu dan bapa atau penjaga serta tanggungan yang sedang belajar di IPT/Tingkatan 6 bawah (jika berkenaan).Satu salinan cukai pintu/bil utiliti (tempat tinggal terkini).Satu salinan muka depan buku Bank Islam Malaysia Berhad (BIMB) tanpa kad/akaun bersama bagi pelajar sekolah rendah/buku akaun persendirian bagi pelajar sekolah menengah (jika berkenaan).
Pertanyaan Lanjut
Sebarang pertanyaan mengenai Bantuan Am Persekolahan Tingkatan 6 Semester 1 ini, sila hubungi pihak MAIWP di talian:
Kuala Lumpur: 019-200 8458Putrajaya: 011-5949 6216


Buku Teks Sains Tingkatan 3 Sekolah Menengah KSSM

Buku teks Sains Tingkatan 3 ini ditulis berdasarkan Dokumen Standard Kurikulum dan Pentaksiran Geografi Tingkatan 2 dan Kurikulum Standard Sekolah Menengah (KSSM) yang disediakan oleh Bahagian Pembangunan Kurikulum, Kementerian Pendidikan Malaysia (KPM).
Penggubalan buku ini bagi merealisasikan Falsafah Pendidikan Sains Kebangsaan bagi melahirkan murid yang kompetitif, dinamik, tangkas, dan berdaya tahan serta menguasai ilmu Sains dan berketerampilan teknologi sepenuhnya.
Di dalam buku teks ini juga, murid didedahkan kepada Kemahiran Berfikir Aras Tinggi (KBAT), kemahiran maklumat dan komunikasi, membuat keputusan dan menyelesaikan masalah serta kemahiran hidup dankerjaya yang berteraskan amalan nilai murni untuk melahirkan murid yang mempunyai kemahiran abad ke-21.
Selain itu, pendekatan Pengajaran dan Pembelajaran STEM juga didedahkan melalui pendekatan inkuiri, penyelesaian masalah serta pelaksanaan projek supaya murid berminat untuk menceburi bidang Sains dan teknologi.

Kandungan Buku Teks
Kandungan buku teks ini adalah seperti berikut:
i) Bab 1 Rangsangan dan Gerak Balas:

Sistem saraf manusia
Rangsangan dan gerak balas dalam manusia
Rangsangan dan gerak balas dalam tumbuhan
Kepentingan gerak balas terhadap ransangan dalam haiwan lain

ii) Bab 2 Respirasi

Sistem respirasi
Pergerakan dan pertukaran gas dalam badan manusia
Kesihatan sistem respirasi manusia
Adaptasi dalam sistem respirasi
Pertukaran gas dalam tumbuhan

iii) Bab 3: Pengangkutan

Sistem pengangkutan dalam organisma
Sistem peredaran darah
Darah manusia
Pengangkutan dalam tumbuhan
Sistem peredaran darah dalam haiwan dan sistem pengangkutan dalam tumbuhan

iv) Bab 4 Kereaktifan Logam

Kepelbagaian mineral
Siri kereaktifan logam
Pengekstrakan logam daripada bijihnya

v) Bab 5 Termokimia

Tindak balas endotermik dan eksotermik

vi) Bab 6 Elektrik dan Kemagnetan

Penjanaan tenaga elektrik
Transformer Penghantaran dan pengagihan tenaga elektrik
Pengiraan kos penggunaan elektrik

vii) Bab 7 Tenaga dan Kuasa

Kerja, tenaga dan kuasa
Tenaga keupayaan dan tenaga kinetik
Prinsip keabadian tenaga

viii) Bab 8 Keradioaktifan

Sejarah penemuan keradioaktifan
Atom dan nukleus
Sinaran mengion dan sinaran tidak mengion
Kegunaan sinaran radioaktif

ix) Bab 9 Cuaca Angkasa Lepas

Aktiviti matahari yang memberikan kesan kepada bumi
Cuaca angkasa

x) Bab 10 Penerokaan Angkasa Lepas

Perkembangan dalam astronomi
Perkembangan dan teknologi dalam penerokaan angkasa lepas

Muat Turun Buku Teks Sains Tingkatan 3
Buku Teks Digital Sains Tingkatan 3 ini boleh dimuat turun menerusi file PDF di bawah:
BukuTeks-Sains-Tingkatan-3Download
BukuTeks-Sains-Tingkatan3-2Download
Skema Jawapan
Skema jawapan latihan di dalam buku teks ini boleh dirujuk melalui file di bawah:
Jawapan-BukuTeks-Sains-Tingkatan3Download
CARA MEMUAT TURUN BUKU TEKS DIGITAL ASAS MELALUI PELANTAR PEMBELAJARAN DIGITAL DELIMA : Layari laman sesawang berikut : http://www.moe-dl.edu.my


SKIPMA: Permohonan Pinjaman Komputer Institusi Pendidikan MARA

Pelajar di Institusi Pendidikan MARA (IPMa) boleh membuat permohonan untuk mendapatkan pinjaman komputer menerusi Skim Pinjaman Komputer Pelajar IPMa (SKIPMA).
Untuk makluman, SKIPMA adalah skim yang diwujudkan untuk membantu pelajar di IPMa memiliki komputer bagi menjalankan aktiviti pembelajaran.
Inisiatif ini adalah seiring dengan perkembangan teknologi maklumat dan komunikasi serta kaedah baharu dalam pembelajaran.
Pelajar boleh membuat permohonan skim ini yang akan dibuka pada 10 Ogos 2022 sehingga 23 Ogos 2022 secara online

Senarai IPMa
Pelajar yang menyambung pengajian di IPMa berikut layak untuk membuat permohonan:
Kolej MARA (KM)MARA Japan Industrial Institute (MJII)Kolej Poly-Tech MARA (KPTM)Institut Kemahiran MARA (IKM)Kolej Kemahiran Tinggi MARA (KKTM)German Malaysian Institute (GMI)Kolej Profesional MARA (KPM)Universiti Kuala Lumpur (UniKL)Kolej Universiti Poly-Tech MARA (KUPTM)
Jumlah Pinjaman
Jumlah maksimum pinjaman komputer ini bagi pemohon yang layak adalah sebanyak RM3,000 sahaja.
Syarat Kelayakan
Pelajar yang ingin memohon perlu memenuhi syarat-syarat kelayakan iaitu:
Pelajar adalah berstatus Bumiputera.Ibu atau bapa pelajar adalah berstatus Bumiputera.Ditawarkan mengikuti pengajian di IPMA secara sepenuh masa bagi peringkat seperti berikut:– Persediaan/Pra-Universiti– Sijil– Diploma– Ijazah Sarjana Pertama (Sarjana Muda)Had umur bagi yang layak memohon adalah tidak melebihi umut berikut:– Persediaan/Pra-Universiti: 20 tahun– Sijil/Diploma: 35 tahun– Ijazah Sarjana Muda: 45 tahunPemohon yang layak adalah pelajar baharu atau pelajar sedia ada (aktif) yang mempunyai baki pengajian tidak kurang 1 tahun daripada tarikh permohonan dibuat.Pelajar layak memohon 1 kali pinjaman komputer bagi setiap peringkat pengajian. Untuk pelajar yang melanjutkan pengajian ke peringkat lebih tinggi adalah layak untuk dipertimbangkan pinjaman komputer seterusnya tertakluk kepada pinjaman komputer terdahulu telah diselesaikan.Pelajar tidak mendapat kemudahan pinjaman atau kemudahan komputer dari badan penaja/pihak lain.
Syarat Penjamin Diperlukan
Skim pinjaman ini memerlukan seorang penjamin dan syarat-syarat penjamin adalah seperti berikut:
Warganegara Malaysia.Berumur 21 tahun dan ke atas.Penjamin merupakan ibu/bapa/penjaga/ahli Keluarga.Pendapatan kasar sekurang-kurangnya RM500 sebulan.
Pembayaran Balik Pinjaman
Pelajar yang berjaya dan layak menerima skim pinjaman ini perlu membayar balik pinjaman sepenuhnya dan tidak layak memohon pengurangan pinjaman ini.

Pembayaran boleh dibuat sekaligus atau secara ansuran bulanan dalam tempoh 18 bulan dan penyelesaian awal juga adalah dibenarkan.
Bayaran ansuran pinjaman bermula setelah tamat pengajian melalui potongan daripada akaun aktif yang telah dipersetujui oleh peminjam.
Pengiraan bayaran ansuran bulanan yang ditetapkan adalah seperti berikut:
Nilai Pinjaman (RM) ÷ Ansuran (RM) bulanan Tempoh Bayaran Balik (18 bulan) = Jumlah
Peminjam yang menarik diri atau diberhentikan pengajian dan menamatkan pengajian adalah bertanggungjawab untuk menjelaskan keseluruhan pinjaman tersebut dalam tempoh 3 bulan selepas tarikh tamat pengajian.
Tatacara Permohonan
Permohonan skim ini boleh dibuat menerusi tatacara permohonan berikut:
Layari laman web permohonan iaitu https://aplikasi.mara.gov.my/skip/.Klik butang ‘Permohonan Online.’Isi maklumat yang diperlukan dan dan klik butang ‘Next’ pada setiap paparan.Lengkapkan semua maklumat dan hantar permohonan.
Info Lanjut
Info lanjut mengenai SKIPMA, sila layari https://aplikasi.mara.gov.my/skip/.


Dividen Tabung Haji 2022 & Semakan Pengkreditan

Pihak Tabung Haji (TH) telah mengumumkan kadar dividen Tabung Haji bagi tahun 2022 sebanyak 3.10% setelah zakat dilunaskan bagi pihak pendeposit.
Untuk pengetahuan, pengumuman Agihan Keuntungan mulai tahun 2022 dibuat setelah prestasi dan kedudukan kewangan TH selesai diaudit pada awal suku kedua tahunan.
Sebelum ini, pengumuman Agihan Keuntungan dilaksanakan pada suku pertama tahunan berdasarkan prestasi dan kedudukan kewangan awal sebelum audit selesai.
Ini mengambil kira saranan penambahbaikan berikutan syor awal oleh Suruhanjaya Siasatan DiRaja (RCI).
Kadar DividenTabung Haji 2022
Dividen bagi tahun kewangan 2022 kekal pada kadar 3.10% setelah zakat sebanyak 2.57% dilunaskan bagi pihak pendeposit.
Dividen ini adalah lebih tinggi berbanding dengan purata kadar deposit tetap perbankan Islam bagi tempoh 12 bulan, iaitu 2.34%.
Ini akan melibatkan jumlah sebanyak RM2.65 bilion dan memberi manfaat kepada lebih 8.7 juta pendeposit TH.

Formula Pengiraan
Pengiraan dividen bagi tahun 2022 adalah seperti tahun lalu, iaitu berdasarkan purata baki bulanan minimum yang disimpan sepanjang tahun.
Formula pengiraan terperinci adalah seperti berikut:

Purata Baki Simpanan Terendah Bulanan x 3.10% = (Baki simpanan terendahsetiap bulan dari Januari–Disember 2022 / Bilangan Bulan) x 3.10%
Semakan Pengkreditan Dividen Tabung Haji 2022
Jumlah dividen dan baki terkini boleh disemak mulai pukul 12:00 tengah hari, pada hari Sabtu, 29 April 2023 menerusi kaedah berikut:

Kaunter cawangan TH
Kaunter cawangan bank-bank rakan strategik TH, iaitu Bank Islam dan BankRakyat
Platform THiJARI
Saluran elektronik bank rakan strategik TH, iaitu Bank Islam, Bank Rakyat,Maybank Islamic, CIMB Islamic dan AmBank Islamic

Pendeposit Tidak Layak Menerima Dividen
Pendeposit yang tidak layak untuk menerima dividen ini adalah seperti berikut:

Pendeposit dengan akaun tidak aktif dan berstatus dorman iaitu akaun pendeposit yang tidak mempunyai sebarang transaksi melebihi tujuh tahun berturut-turut.
Pendeposit dengan akaun yang ditutup sebelum tarikh dividen dibuat.
Pendeposit dengan akaun yang dibuka selepas 5 Disember 2022 (tidakcukup satu bulan penuh).

Soalan Lazim Dividen Tabung Haji 2022
Siapakah yang layak menerima dividen TH bagi tahun 2022? Pendeposit yang layak adalah:– Akaun berstatus aktif pada 31 Disember 2022 dan kekal aktif semasa tarikhkredit Agihan Keuntungan dibuat.– Membuka akaun pada atau sebelum 5 Disember 2022.  Adakah pendeposit masih perlu membayar zakat ke atas wang simpanan diTH? Agihan Keuntungan bagi Tahun Kewangan 2022 ini diagihkan setelah zakatdilunaskan bagi pihak pendeposit. Oleh itu, pendeposit TH tidak perlu lagi membayar zakat ke atas wang simpanan serta agihan keuntungan yang diterima. Pihak TH telah melunaskan zakat bagi pihak pendeposit selaras dengan keputusan Persidangan Jawatankuasa Fatwa Majlis Kebangsaan Bagi Hal Ehwal Agama Islam Malaysia Kali ke-17 pada 3 Mei 1979.  Bagaimanakah dividen dibayar kepada pendeposit? Agihan Keuntungan akan dikreditkan terus ke dalam akaun pendeposit yangmasih aktif dan layak menerima agihan keuntungan.
Maklumat Lanjut
Maklumat lanjut mengenai dividen Tabung Haji 2022, sila layari laman web https://www.tabunghaji.gov.my/.


Permohonan Biasiswa Orang Muda Johor 2023

Pelajar cemerlang lepasan Sijil Pelajaran Malaysia (SPM) 2022 dan berhasrat untuk menyambung pengajian Ijazah Sarjana Muda Pertama (termasuk program A-Level) dalam bidang yang dikenal pasti di universiti-universiti terkemuka dunia adalah dialu-alukan memohon Biasiswa Orang Muda Johor 2023.
Biasiswa Orang Muda Johor merupakan biasiswa yang ditawarkan kepada pelajar cemerlang untuk menyambung pengajian Ijazah Sarjana Muda Pertama di universiti terkemuka di dunia.
Permohonan biasiswa ini dibuka mulai 14 Jun 2023 sehingga 27 Jun 2023.

Pakej Biasiswa
Pakej biasiswa yang ditawarkan adalah seperti berikut:

Pembiayaan berbentuk biasiswa penuh bagi pengajian ke 20 universiti terbaik dunia (QS World Ranking).
Peluang kerjaya bersama agensi/syarikat berkaitan Kerajaan Negeri Johor setelah tamat pengajian.
Pelbagai elaun khas disediakan.

Peringkat Pengajian
Pelajar-pelajar yang ditawarkan penajaan akan ditaja bagi pengajian peringkat Ijazah Pertama secara sepenuh masa dalam bidang dan institusi yang ditetapkan sahaja (termasuk program persediaan di peringkat A-Level selama 24 bulan di kolej persediaan yang telah ditetapkan).
Tempat Pengajian
Tempat pengajian adalah di 20 universiti terbaik dunia seperti yang disenaraikan dalam Times Higher Education (THE) World University Rankings, Quacquarelli Symonds (QS) World University Rankings, dan/atau Academic Ranking of World Universities (ARWU) berdasarkan kedudukan universiti.
Bidang Pengajian
Bidang Pengajian yang layak memohon adalah seperti:

Kejuruteraan & Teknikal
Sains & Teknologi
Sains Sosial: terhad kepada Sains Politik/Hubungan Antarabangsa, Kewangan/Perbankan, Perakaunan/Percukaian, Ekonomi, Psikologi.

Syarat Umum
Syarat umum untuk memohon biasiswa ini adalah seperti berikut:

Pemohon dan Ibu Bapa merupakan warganegara Malaysia.
Pemohon dan Ibu atau Bapa lahir atau menetap di Johor sekurang-kurangnya 10 tahun berturut-turut (dari tarikh permohonan).
Berstatus bujang/belum berkahwin.
Mengikuti pengajian secara sepenuh masa.
Tidak menerima bantuan kewangan/tajaan dari mana-mana agensi untukperingkat atau pengajian yang sama.
Mempunyai kesihatan yang baik (fizikal dan mental).
Tidak terlibat dalam sebarang prosiding jenayah dan tidak disenarai hitamh) Umur belum mencapai 19 tahun (20 tahun bagi pelajar peralihan) pada31Disember tahun peperiksaan SPM diduduki.

Syarat Khusus
Selain syarat umum, pemohon juga perlu memenuhi syarat khusus iaitu memperoleh keputusan sekurang-kurangnya 9A+ bagi matapelajaran berikut:

Bahasa Melayu
Bahasa Inggeris
Matematik
Sejarah
Matematik Tambahan
Fizik
Kimia
1 mata pelajaran lain.
Dan jika ada memperoleh minimum gred A- bagi semua mata pelajaran lain.

Tatacara Permohonan
Permohonan dibuka secara dalam talian di laman sesawang PROLIMS YPJ https://prolims.gov.my selama 14 hari mulai 14 Jun 2023 sehingga 27 Jun 2023, jam 4.00 petang.
Pemohon hendaklah memastikan proses permohonan telah sempurna dengan mencetak Slip Pengesahan  Permohonan Penajaan Biasiswa Orang Muda Johor sebagai bukti permohonan lengkap telah dibuat.
Dokumen Sokongan
Dokumen sokongan berikut wajib dihantar iaitu:

Salinan Kad Pengenalan Pelajar
Salinan Kad Pengenalan Ibu dan bapa atau Penjaga
Salinan Keputusan Sijil SPM
Salinan Sijil Kelahiran
Sijil Berhenti Sekolah
Salinan Sijil Kematian/Penceraian (jika berkaitan)
Salinan Penyata Pendapatan Ibu dan Bapa / Penjaga (slip gaji/penyata pendapatan)
Sijil kegiatan kokurikulum 3 tahun terkini
Surat sokongan sekolah (jika berkaitan).
Semua dokumen hendaklah disahkan oleh Pegawai Gred A atau setaraf dengannya.

Maklumat Lanjut
Maklumat lanjut mengenai Biasiswa Orang Muda Johor 2023, sila layari laman web https://portal.ypj.gov.my/biasiswa-orang-muda-johor/?fbclid=IwAR10eN35t2oi1UhbQJVTjGYN9OeWC75UBCL7-kVRliQVkqZYH4ff4eE8Grk.


Permohonan Bantuan Kewangan Wang Saku Pelajar Orang Asli

Pelajar Orang Asli yang di seluruh negara adalah layak untuk menerima Bantuan Kewangan Wang Saku Pelajar Orang Asli yang disalurkan oleh pihak kerajaan.
Bantuan Kewangan Wang Saku Pelajar Orang Asli ini disalurkan di bawah Skim Bantuan Galakan Pendidikan Orang Asli.
Bantuan ini merupakan bantuan yang disediakan kepada pelajar Orang Asli yang melanjutkan pelajaran ke sekolah menengah.
Pemberian bantuan ini diharap dapat membantu pelajar Orang Asli untuk berjaya dalam pelajaran mereka di peringkat menengah.

Kadar Bantuan
Mulai 2022, kadar bantuan ini telah dinaikkan daripada RM2 kepada RM4 sehari mengikut jumlah kehadiran yang disahkan oleh pihak sekolah.
Pemberian bantuan ini dijangka memanfaatkan sekitar16,000 pelajar Orang Asli di seluruh negara.

Syarat Kelayakan
Syarat kelayakan yang ditetapkan untuk bantuan ini adalah seperti berikut:

Pelajar mestilah berketurunan Orang Asli Semenanjung atau setara menepati takrifan di bawah Seksyen 3 Akta Orang Asli, 1954 (Akta 134).
Pelajar sekolah menengah sahaja.

Cara Memohon
Permohonan perlu dibuat menerusi kaedah berikut:

Muat turun borang permohonan di pautan https://bit.ly/3ZVo7TT.
Isi borang permohonan dengan lengkap.
Sediakan semua dokumen lampiran.
Semua dokumen perlu dihantar ke pejabat JAKOA yang berhamnpiran.

Dokumen Lampiran
Dokumen lampiran yang perlu disediakan adalah seperti berikut:

Salinan Kad Pengenalan/Pasport Pemohon.
Salinan Sijil Pendaftaran Pembekal Dengan Pihak Berwajib (contoh: sijil pendaftaran dengan Suruhanjaya Koperasi Malaysia/Pendaftar Pertubuhan Malaysia/Lembaga Hasil Dalam Negeri/dan lain-lain).
Salinan buku akaun bank/penyata bank.

Maklumat Lanjut
Maklumat lanjut mengenai Bantuan Kewangan Wang Saku Pelajar Orang Asli, sila hubungi pejabat JAKOA Daerah yang berhampiran.


Perbadanan Islam Johor (PIJ) menawarkan Skim Bantuan Pencetak (Printer) kepada penuntut universiti yang melanjutkan pelajaran ke Institusi Pengajian Tinggi Awam (IPTA).
Tujuan utama skim ini diperkenalkan bagi meringankan beban pelajar yang kurang berkemampuan untuk membeli pencetak bagi tujuan pembelajaran.
Skim bantuan yang ditawarkan ini adalah secara one-off untuk kemasukan ke IPTA dan permohonan dibuka bermula 1 April 2023 sehingga 1 Mei 2023 ini.

Syarat Permohonan Skim Bantuan Pencetak (Printer) 2023 PIJ
Syarat permohonan untuk memohon skim bantuan ini adalah seperti berikut:

Warganegara Malaysia beragama Islam.
Pemohon lahir dan menetap di Negeri Johor.
Telah mendapat tawaran menyambung pengajian di Institusi Pengajian Tinggi Awam.
Pendapatan ibu dan bapa/penjaga tidak melebihi RM4,850.00 sebulan dan RM4,850.00 hingga RM5,880.00 sebulan dengan jumlah tanggungan melebihi 5 orang dan ke atas.
Terbuka kepada pelajar Tahun 1 (Kemasukan Semester Pertama) tahun semasa Diploma dan Ijazah Sarjana Muda yang melanjutkan pengajian ke Institusi Pengajian Tinggi Awam sahaja.
Permohonan tertakluk kepada terma dan syarat PIJ.

Cara Memohon
Permohonan boleh dibuat menerusi langkah-langkah berikut:

Muat turun borang permohonan di pautan https://www.pij.gov.my/pijwebv2/wp-content/uploads/2022/10/borgipta.pdf
Isi borang permohonan dengan lengkap dan betul.
Dapatkan pengesahan permohonan seperti yang diperlukan.
Sediakan dokumen yang diperlukan.
Hantar borang permohonan dan semua dokumen ke alamat berikut:Perbadanan Islam Johor (PIJ)(Bahagian Pembangunan Unit Insan),T3.1, Bangunan PIJ,26C, Jalan Rebana, 80250 Johor Bahru,Johor Darul Takzim.

Dokumen Yang Diperlukan
Dokumen yang diperlukan adalah seperti berikut:

Salinan kad pengenalan dan sijil lahir pemohon, ibu bapa/penjaga pemohon.
Salinan surat tawaran kemasukan ke IPTA dan kos yuran pendaftaran.
Salinan slip gaji/penyata pendapatan ibu/bapa/penjaga pemohon.
Salinan sijil berhenti sekolah.
Salinan sijil kematian/penceraian (jika berkaitan).
Salinan penyata akaun bank atas nama pemohon.
Salinan resit bayaran yuran (bagi yang telah mendaftar).
Lain-lain dokumen yang berkaitan.

Maklumat Lanjut Skim Bantuan Pencetak (Printer) 2023 PIJ
Untuk mendapatkan maklumat lanjut mengenai Skim Bantuan Pencetak (Printer), sila layari laman web https://www.pij.gov.my/.


Peta i-Think: Peta Pemikiran Kemahiran Berfikir Aras Tinggi (KBAT)

Salah satu unsur Kemahiran Berfikir Aras Tinggi (KBAT) bagi pembelajaran abad ke-21 ialah menggunakan Peta i-Think.
Peta i-Think ialah peta pemikiran yang diaplikasikan dalam aktiviti Pembelajaran dan Pemudahcaraan (PdPc) yang disesuaikan mengikut tajuk atau unik pelajaran berdasarkan sub topik yang berkaitan.
Selain itu, Peta i-Think ini juga boleh diolah dan dikembangkan isi utamanya dan menjadi pecahan kepada isi penting yang lainnya.
Penggunaan pelbagai bentuk peta pemikiran i-Think juga mampu melahirkan murid yang berfikiran kreatif, kritis dan inovatif di sekolah.
Jenis Peta i-Think
Terdapat 8 jenis Peta i-Think yang boleh digunakan dalam pembelajaran iaitu:

Circle Map (Peta Bulatan)
Bubble Map (Peta Buih)
Double Bubble Map (Peta Buih Berganda)
Tree Map (Peta Pokok)
Brace Map (Peta Dakap)
Flow Map (Peta Alir)
Multi-flow Map (Peta Pelbagai Alir)
Bridge Map (Peta Titi)

Circle Map (Peta Bulatan)
Circle Map atau Peta Bulatan ialah peta yang digunakan untuk bagi sumbangsaran idea dan mempamerkan pengetahuan sedia berkaitan sesuatu tajuk dengan memberikan maklumat mengikut sesuatu konteks.

Contoh peta bulatan yang boleh digunakan adalah seperti gambar di bawah:

Bubble Map (Peta Buih)
Bubble Map atau Peta Buih digunakan untuk meningkatkan kebolehan murid bagi mengenal pasti atau menunjukkan kualiti yang lazimnya menggunakan perkataan deskriptif atau huraian.

Salah satu contoh peta buih yang boleh digunakan adalah seperti berikut:

Peta Buih Berganda (Double Bubble Map)
Double Bubble Map atau Peta Buih Berganda digunakan untuk membanding beza sesuatu perkara atau situasi yang pelbagai.

Antara contoh Peta Buih Berganda yang boleh dijadikan panduan adalah seperti berikut:

Peta Pokok (Tree Map)
Tree Map atau Peta Pokok digunakan untuk menyusun maklumat dengan cara mengklasifikasi atau membahagikan sesuatu perkara mengikut kelas atau kategori.

Antara Peta Pokok yang boleh dijadikan contoh pembelajaran adalah seperti berikut:

Peta Dakap (Brace Map)
Peta Dakap atau Brace Map digunakan untuk menerangkan bahagian-bahagian sesuatu perkara secara menyeluruh dan terperinci.
Untuk Peta Dakap, garisan sebelah kiri adalah nama atau imej keseluruhan objek dan arisan pada bahagian kedua adalah bahagian utama.

Antara Peta Dakap yang boleh dijadikan panduan adalah seperti berikut:

Peta Alir (Flow Map)
Peta Alir atau Flow Map lazimnya digunakan untuk menyusun sesuatu plot, proses atau kronologi.

Peta Alir yang boleh dijadikan contoh atau panduan adalah seperti gambar di bawah:

Peta Pelbagai Alir (Multi Flow Map)
Multi-flow Map digunakan untuk menunjukkan dan menganalisis hubungan sebab dan akibat sesuatu fenomena.
Segiempat yang berada di tengah adalah peristiwa yang penting manakala bahagian sebelah kiri adalah sebab-sebab peristiwa tersebut dan bahagian sebelah kanan pula adalah akibat daripada peristiwa tersebut.

Peta Pelbagai Alir boleh digunakan oleh murid seperti dalam contoh di bawah:

Peta Titi (Bridge Map)
Bridge Map atau Peta Titi digunakan untuk murid mengaplikasikan proses analogi dengan menggunakan faktor hubungan yang berlaku.

Contoh pengaplikasian Peta Titi adalah seperti berikut:

Info Lanjut
Info lanjut mengenai Peta i-Think boleh ditonton melalui video di pautan berikut https://www.youtube.com/watch?v=q0ouMsfMmQE.


Belanjawan 2023: Ujian Memandu Percuma

Dalam Belanjawan 2023 yang diumumkan oleh Perdana Menteri, Datuk Seri Anwar Ibrahim, kerajaan mengumumkan untuk melaksanakan ujian memandu percuma untuk lesen motosikal kelas B2, teksi, bas dan e-hailing.
Ini adalah sebahagian daripada inisiatif yang diumumkan kerajaan untuk meringankan beban kos sara hidup rakyat terutamanya kepada golongan belia.
Menerusi inisiatif ini, ia membantu golongan belia supaya mereka boleh memulakan pekerjaan dalam bidang ekonomi gig.
Dalam Belanjawan 2023 yang diumumkan sebelum ini, kerajaan mengumumkan peruntukan keseluruhan sebanyak RM388.1 bilion yang meliputi perbelanjaan mengurus dan pembangunan negara pada tahun ini.

Jenis Lesen
Jenis lesen memandu yang terlibat dalam inisiatif ini adalah:

Lesen Motorsikal B2
Lesen teksi
Lesen bas
Lesen e-hailing

Syarat & Mekanisme
Menurut Menteri Pengangkutan Anthony Loke Siew Fook, Kementerian Pengangkutan (MOT) akan memperincikan mekanisme dan syarat mengenai tanggungan bayaran ujian memandu tersebut.

Selain bakal memanfaatkan golongan belia, pihak kementerian juga akan membincangkan dengan lebih lanjut untuk memperluaskan inisiatif itu kepada golongan sasar yang lain.
Ini termasuklah jumlah penerima dan peruntukan yang diberikan dalam pelaksanaan inisiatif ini.
Cara Memohon
Untuk permohonan ujian memandu percuma ini, pihak MOT akan memaklumkan kepada umum cara untuk membuat permohonan bagi mendapatkan inisiatif ini.
Maklumat Lanjut
Maklumat lanjut mengenai inisiatif lain di dalam Belanjawan 2023, layari laman web Kementerian Kewangan di pautan https://www.mof.gov.my/.


Insentif Pendidikan Kelahiran Baru 2022 Anak Veteran ATM

Anak veteran ATM yang dilahirkan pada tahun 2022 berpeluang untuk mendapat Insentif Pendidikan Kelahiran Baru 2022 daripada Yayasan Veteran ATM (YVATM).
Insentif Pendidikan Kelahiran Baru ini merupakan satu insentif kepada anak-anak Veteran ATM yang lahir pada 1 Januari 2022 hingga 31 Disember 2022.
Ini bagi menyediakan satu simpanan pendidikan khas kepada anak-anak Veteran ATM bagi persediaan ke institusi pengajian tinggi.
Permohonan insentif ini boleh dibuat sehingga 31 Mac 2023 dan/atau setelah mencapai 1,000 orang pemohon.

Manfaat Yang Diperoleh
Insentif pendidikan yang ditawarkan adalah berbentuk Skim Simpanan Pendidikan Nasional Prime (SSPN Prime).
Simpanan ini menawarkan pelbagai manfaat istimewa seperti:

Pemberian dividen setiap tahun.
Pelepasan taksiran cukai pendapatan sehingga RM8,000.00.
Pemberian geran sepadan sehingga RM10,000.00 untuk satu keluarga.
Perlindungan takaful percuma.
Khairat kematian.

Syarat Permohonan
Terdapat 4 syarat permohonan yang ditetapkan adalah seperti:

Terbuka kepada anak-anak Veteran ATM beragama Islam yang lahir pada 1 Januari 2022 hingga 31 Disimber 2022.
Permohonan yang berjaya akan menerima insentif RM1,000.00 berbentuk Skim Simpanan Pendidikan Nasional Prime (SSPN Prime).
Permohonan terbuka kepada 1,000 orang anak-anak Veteran ATM sahaja.
Simpanan hanya boleh dikeluarkan setelah anak mencapai umur 18 tahun dan ke atas.

Cara Memohon
Ibu bapa yang berminat, sila membuat permohonan seperti langkah-langkah berikut:

Layari pautan https://yvatm.my/#/insentif-pendidikan.
Klik butang ‘Klik Butang Mendaftar.’
Isi maklumat yang diperlukan.
Muat naik dokumen yang diperlukan.
Klik butang ‘Hantar.’

Dokumen Yang Diperlukan
Muat naik dokumen yang diperlukan iaitu:

Kad pengenalan pemohon (depan dan belakang)
Kad pengenalan anak (depan dan belakang)

Maklumat Lanjut
Maklumat lanjut mengenai Insentif Pendidikan Kelahiran Baru 2022, layari laman web https://yvatm.my/#/insentif-pendidikan.


SPGATM: Sistem Penyata Gaji Angkatan Tentera Malaysia

Bagi anggota Angkatan Tentera Malaysia (ATM), mereka boleh menyemak penyata gaji mereka menerusi Sistem Penyata Gaji Angkatan Tentera Malaysia (SPGATM).
SPGATM merupakan sistem yang membolehkan semua pegawai dan anggota tentera membuat semakan penyata gaji secara bulanan.
Sistem ini diperkenalkan pada tahun 2019 untuk memudahkan anggota tentera menyemak penyata gaji bulanan mereka.
Ini akan memudahkan mereka memeriksa penyata gaji mereka secara mudah di mana-mana sahaja pada bila-bila masa tanpa perlu melakukannya secara manual.

Maklumat Elaun, Insentif & Kemudahan Anggota ATM
Berikut merupakan maklumat elaun, insentif, dan kemudahan anggota ATM iaitu:
i) Elaun

Elaun Pakaian Istiadat bagi Pegawai sebanyak RM1500.00 setiap 3 tahun sekali.
Elaun Pakaian Tahunan Pegawai sebanyak RM500.00 setahun.
Tuntutan perjalanan ke tempat kerja.
Elaun Bantuan Sara Hidup.
Elaun Kepakaran bagi yang layak.
Elaun insentif khas ATM RM200.00 sebulan.

ii) Insentif

Pemberian insentif bagi anak-anak anggota ATM yang cemerlang dalam UPSR, PMR dan SPM dan tawaran pengajian tinggi.
Bonus tahunan (jika ada).
Khairat kematian sebanyak RM3000.00.

iii) Kemudahan

Rawatan Perubatan Percuma termasuk untuk keluarga dan Ibu Bapa.
Wad Kelas 1 di Hospital Kerajaan (Ikut Pangkat).
Pinjaman Perumahan/ Kenderaan/ Komputer/ Pendidikan.
Rumah Keluarga bagi anggota/pegawai yang telah berkahwin.
Penginapan serta sajian di Wisma-wisma mengikut pangkat bagi anggota/Pegawai Bujang.
Kemudahan membeli-belah di PERNAMA.
Rebet 25% Tambang KTMB.
Waran perjalanan.
Insuran Kelompok ATM.
Peluang melanjutkan pelajaran ke peringkat Diploma/Ijazah Sarjana Muda/Sarjana/PhD dengan tajaan ATM.
Cuti Tahunan dengan bilangan hari mengikut pangkat.
Kemudahan dan perbelanjaan perubatan bagi anggota tentera dan tanggungan:– Rawatan di Hospital Angkatan tentera dan Rumah Sakit Angkatan Tentera seluruh Malaysia.– Rawatan di Institut Jantung Negara.– Rawatan penyakit buah pinggang di Pusat dialysis swasta.– Rawatan kemandulan primer.– Rawatan kecemasan di hospital/klinik swasta.– Rawatan d luar Negara bergantung kepada syarat-syarat dan peraturan yang telah ditetapkan.– Kemudahan perubatan yang tidak dapat dibekalkan/disediakan (ubat, alat, perkhidmatan, perubatan oleh klinik kerajaan)
Bantuan perbekalan alatan.– Pembekalan lat Ortopedik.– Pembekalan kerusi roda.– Alatbantu pendengaran.– Pembekalan alat-alat lain.
Ransum percuma semasa latihan/kursus/bertugas.
Latihan Peralihan sebelum Tamat Perkhidmatan.
Kemudahan Pinjaman Koperasi Tentera.
Keahlian dalam Kelab Rekreasi.
Kemudahan Sukan dan Rekreasi.
Pinjaman Tabung Pendidikan ATM (TAPAT) dan skim Pinjaman Pendidikan ATM (SPAAT) –Pinjaman Pendidikan Tinggi Tanpa Faedah.
Kemudahan Caruman Sukarela Lembaga Tabung Angkatan Tentera (LTAT).

Tarikh Pembayaran Gaji 2023
Tarikh pembayaran gaji bagi anggota ATM untuk tahun 2023 boleh dirujuk melalui gambar di bawah:

Tatacara Login SPGATM
Untuk login ke sistem ini, sila ikuti langkah-langkah berikut:

Layari laman web https://spgatm.ugat.mil.my/.
Masukkan nombor tentera, nombor kad pengenalan dan emel (untuk login kali pertama).
Tukar nama pengguna dan kata laluan untuk tujuan keselamatan.
Semakan penyata gaji boleh dilakukan.

Info Lanjut Mengenai SPGATM
Info lanjut mengenai SPGATM, sila layari laman web https://spgatm.ugat.mil.my/.


Intipati Bajet 2023 Berkaitan Pendidikan

Menteri Kewangan, Tengku Datuk Seri Zafrul Tengku Abdul Aziz di Parlimen hari ini telah mengumumkan Bajet 2023 yang bertemakan ‘Keluarga Malaysia, Makmur Bersama.’
Bajet 2023 melibatkan peruntukan sebanyak RM372.3 bilion yang dipandu oleh agenda 3R iaitu Responsif, Bertanggungjawab dan Reformis.
Di dalam bajet ini, pendidikan melalui Kementerian Pendidikan Malaysia (KPM) akan terus menerima peruntukan terbesar iaitu sejumlah RM55.6 bilion.

Senarai Inisiatif/Bantuan Pendidikan
Antara senarai inisiatif atau bantuan pendidikan yang diumumkan adalah seperti berikut:
Bantuan Awal Persekolahan (BAP) yang dinaikkan kepada RM150 bagi meringankan beban ibu bapa berpendapatan RM3,000 ke bawah.Kadar makanan bermasak RMT daripada RM2.50 kepada RM3 untuk Semenanjung dan dari RM3 kepada RM4 bagi Sabah, Sarawak dan Labuan, bermula Oktober 2022.Pembinaan sebanyak 10 taska KEMAS baharu dan tiga projek baharu di Port Dickson, Negeri Sembilan, Limbang, Sarawak dan Pasir Puteh, Kelantan.Melanjutkan pelepasan cukai bayaran yuran TASKA dan TADIKA sehingga RM3,000 bagi yang berdaftar dengan kerajaan sehingga tahun taksiran 2024.Penubuhan Pusat Transit-Anjung Sinar sebagai pusat sementara untuk anak-anak di bawah Jabatan Kebajikan Masyarakat (JKM). Diskaun pinjaman PTPTN yang: – 20 peratus bagi pembayaran penyelesaian penuh– 15 peratus ditawarkan kepada penyelesaian pembayaran 50 peratus daripada baki hutang.– 15 peratus lagi diberi bagi bayaran yang dibuat secara potongan gaji.RM700 juta Peruntukan Projek Jalinan Digital Negara (JENDELA) pada tahun 2023, untuk ketersambungan digital di 47 kawasan perindustrian dan hampir 3,700 buah sekolah.RM1.1 bilion bagi penyelenggaraan dan pembaikan sekolah merangkumi Sekolah Kebangsaan, Sekolah Jenis Kebangsaan Cina dan Tamil serta Sekolah Agama.RM1.2 bilion bagi menaiktaraf infrastuktur sekolah daif khususnya di Sabah dan Sarawak.Pembinaan 5 sekolah baharu melibatkan RM430 juta iaitu:– SMK Nabalu Sabah– SMK Dudong Sarawak– SK Paya Dusun Terengganu– SK Cyberjaya 2– SMK Denai Alam Selangor
Sumber: https://www.astroawani.com/berita-bisnes/bajet-2023-sektor-pendidikan-terima-peruntukan-terbesar-384720


Bantuan Pengajian Tinggi PIJ 2022: Kadar Bantuan One-Off Sehingga RM1,000

Anak-anak Negeri Johor yang menyambung pengajian di Institut Pengajian Tinggi (IPT) boleh memohon Bantuan Pengajian Tinggi Perbdanan Islam Johor (PIJ).
PIJ ialah perbadanan ditubuhkan pada 6 Mei 1976 melalui Enakmen Bil. 1 Tahun 1976 oleh Kerajaan Negeri Johor dan memulakan operasi pada 1 Januari 1977 yang mana peranan utamanya adalah untuk menyalurkan bantuan kewangan kepada aktiviti-aktiviti yang beragendakan Islam termasuklah pendidikan.
Oleh itu, PIJ memperkenalkan bantuan ini bagi membantu pelajar khususnya mereka yang tidak berkemampuan untuk menyambung pengajian mereka di IPT.
Permohonan Bantuan Pengajian Tinggi PIJ  ini dibuka mulai 5 September 2022 sehingga 5 Oktober 2022.

Kadar Bantuan
Kadar bantuan yang ditawarkan kepada anak-anak Johor yang berminat adalah seperti berikut:
Ijazah: RM1,000.00Diploma: RM700.00
Syarat Permohonan
Syarat permohonan untuk mereka yang ingin membuat permohonan bantuan pengajian ini adalah seperti berikut:

Pemohon mestilah warganegara Malaysia beragama Islam.Pemohon lahir Johor atau menetap di Negeri Johor.Pemohon telah mendapat tawaran untuk menyambung pengajian di IPTA.Pendapatan isi rumah keluarga/pemohon tidak melebihi RM4,850 sebulan dan RM4,850 sehingga RM5,880 sebulan dengan jumlah tanggungan melebihi 5 orang dan ke atas.Permohonan terbuka kepada pelajar Tahun 1 (kemasukan semester pertama) tahun semasa Diploma dan Ijazah Sarjana Muda yang melanjutkan pengajian di IPTA sahaja.
Cara Memohon
Untuk memohon bantuan pengajian ini, sila ikuti langkah-langkah permohonan berikut iaitu:
Muat turun borang permohonan iaitu https://www.pij.gov.my/pijwebv2/wp-content/uploads/2022/09/Borang-Bantuan-IPTA.pdf.Isi maklumat yang diperlukan dengan lengkap dan betul.Sediakan dokumen yang diperlukan.Hantar borang permohonan dan dokumen yang diperlukan ke alamat berikut:
Perbadanan Islam Johor,(Bahagian Pembangunan Insan),T3.1 Bangunan PIJ No 26C,Jalan Rebana,80250 Kebun Teh,Johor Darul Takzim.
Dokumen Yang Diperlukan
Dokumen yang diperlukan untuk dihantar bersama borang permohonan adalah seperti berikut:
Salinan kad pengenalan dan sijil lahir pemohon, salinan kad pengenalan dan sijil lahir pemohon ibu bapa/penjaga pemohon. Salinan surat tawaran kemasukan ke IPT dan kos yuran pendaftaran.Salinan Slip Gaji atau Surat Pengesahan Pendapatan ibu/bapa/penjaga pemohon.Salinan Sijil Berhenti Sekolah.Salinan Sijil Kematian/Penceraian (jika berkaitan).Salinan penyata akaun bank atas nama pemohon.Salinan rasit bayaran yuran (bagi yang telah mendaftar).Lain-lain dokumen yang berkaitan.
Kesemua dokumen ini perlulah disahkan oleh Pegawai Kerajaan Kumpulan A/Pengetua/Guru Besar/Penghulu/Ketua Kampung.
Pertanyaan Lanjut
Sebarang pertanyaan lanjut mengenai bantuan pengajian ini, sila hubungi pihak PIJ di talian 07-336 9200.